
Cornelia Marchena: 
“Deporte a yuda mi 
compronde y realisa cu tur 
cos mester ta den balans” 

•	 Pa	falta	di	 


supervision	por	tin	 

Den e doorlichting rap- 
port di Enseñansa, cu a 
presenta un total di 13 
recomendacion pa me- 
hora e sistema educativo 
di Aruba, recomendacion 
number 12 ta papia di for- 
talece e supervision di re- 
sponsabilidad financiero. 
Esaki ta algo cu, manera e 
rapport ta indica, tin falta 
di control. 


Segun Ordenansanan Na- 
cional, e directivanan escolar 
mester rindi cuenta por es- 
crito anualmente na e minis- 
ter encarga tocante e gasto di 
e fondonan obteni. For di e 
Ordenansanan Nacional por 
conclui tambe cu e hustifica- 
cion presenta mester wordo 
usa pa e control y likidacion 


di e adelantonan entrega. Si 
e directiva escolar no pro- 
porciona e rindimento di 
cuenta por escrito, Directie 
Financien por retene e pago 
total of parcialmente di e rec- 
ompensa adelanta te ora cu e 
directiva escolar cumpli cu su 
obligacion. 


E rapport ta señala cu no tin 
evidencia cu ta demostra cu 
e directivanan escolar ta rindi 
cuenta door di no presenta 
e rapport anual na tempo. 
Tampoco ta aplica e politica 
di sancion estableci den e Or- 
denansanan Nacional. 


Tambe ta surgi for di e Orde- 
nansanan Nacional cu mester 
supervisa e mantencion y uso 
di e edificionan, door di cual 


na momento di uso no debi, 
por haci e restitucion di costo 
di operacion por completo of 
parcialmente. 


E medidanan di control y e 
opcion di sancion ta regula 
solamente di manera limita, e 
rapport ta establece. Pero in- 
cluso ta parce cu e opcionnan 
limita di control y sancion no 
ta wordo aplica den practica. 
Por atribui esaki na e capaci- 
dad limita disponibel y e her- 
mentnan limita pa realisa e 
control, pero tambe na e rela- 
cionnan funcional cu ta cam- 
bia den e comunidad Arubia- 
no ariba un escala chikito. 


“E personanan ta den posi- 
cionnan cu ta cambia, locual 
ta nifica cu e aplicacion di e 


ley por provoca tension y 
relacionnan interumpi. Tur 
esaki ta debilita e eficacia di e 
supervision y aplicacion.” 


Algun di e problemanan cu e 
doorlichting rapport a iden- 
tifica ta cu e supervision y 
ehecucion inclui den e Orde- 
nansanan Nacional apenas ta 
wordo aplica den e practica; e 
rindimento di cuenta por es- 
crito rekeri pa ley no a wordo 
presenta of a wordo presenta 
mucho laat pa e directivanan 
escolar; no ta existi un rap- 
port di evaluacion cu e cuen- 
tanan presenta. Den algun 
caso tin solamente declara- 
cion di compilacion. 


E ta agrega cu frecuent- 
emente tin falta di control 


ariba e coreccion, integridad 
y legalidad di adkisicion y 
gasto di recursonan di parti 
di gobierno, e supervisor in- 
terno y un directiva; e gobier- 
no falta capacidad di control 
y supervision. E rol di CAD 
ta importante den esaki pero 
pa falta di recurso y capacidad 
no por contribui di manera 
efectivo na un control y su- 
pervision adecua. 


E rapport ta enfatisa cu coor 
cu ta existi un supervision 
insuficiente di e adkisicion- 
y gastonan di e recursonan 
y rapportnan anual cu no a 
wordo certifica, por tin un 
uso ilegal y ineficaz di e re- 
cursonan. 

Luna di april ta luna di conscientisacion tocante Prevencion di Abuso 
di Mucha 


Na Aruba, manera ta con- 
oci, hopi mucha ta sufri 
di diferente tipo di abuso 
tanto fisico como emo- 
cional. Tambe tin algun 
di nan cu ta sufri di abuso 
sexual. Ta importante pa 
para keto durante e luna 
aki y sigui enfoca riba pre- 
vencion. 


Durante e luna di april, co- 
munidad tin e oportunidad di 
compromete nan mes pa pre- 
veni cualkier forma di abuso 
di mucha. Estado, Gobierno, 
scol, misa y tambe gruponan 
religioso mester haci nan 


parti, cada persona por aporta 
den e tarea di prevencion. 


E manera pa por haci esaki ta 
pa involucra mas den esfuer- 
sonan di prevencion basa den 
comunidad, busca informa- 
cion tocante con pa preveni 
abuso y mantene e muchan- 
an mas sigur. Un ehemplo 
di esaki ta e diferente fun- 
dacionnan, como Fundacion 
Respeta Mi, Fundacion pa 
Nos Muchanan of Funda- 
cion Mi Voz ta Bo Voz. 
Mayornan mester proteha 
nan mesun yiu. Tambe por 
apoya esnan cu ta bira victima 
di abuso infantil, crea mas 
empatia, siña otronan tocante 
prevencion di abuso di mu- 
cha y reporta cualkier sospe- 


cha di abuso infantil. 


Den ultimo aña, e topico aki a 
bin dilanti un poco mas door 
di kibra e taboo cu tabata ex- 
isti. No ta nifica cu ta existi 
mas caso di abuso, sino cu e 
victimanan ta papiando riba 
nan situacion, manera Fun- 
dacion Mi Voz Ta Bo Voz a 
señala par di dia pasa den un 
conferencia di prensa. 


P’esey ta importante pa sigui 
enfoca riba prevencion y pa- 
pia cu muchanan pa por tuma 
e medidanan necesario na 
momento cu algo por sucede. 


Parque solar Aeropuerto y San Nicolas no ta duna nada 


Segun datonan di WEB Aruba NV 


For di algun tempo redac- 
cion di Bon Dia Aruba ta 
siguiente e asunto di pro- 
duccion di energia renov- 
able na Aruba. Desde ini- 
cio a ripara cu ta aparece 
cifra asina abao di produc- 
cion di energia solar, cu ta 
imposible cu lo tabatin un 
proceso normal andando 
na e dos facilidadnan, en 
vista di e hecho cu e parti 
mayoritario di e capaci- 
dad instala (alrededor di 9 
MW) ta na e dos facilidad- 
nan aki. 


Riba e grafico presenta aki, 
procedente 
di 
december 
2022, por observa cu WEB 
mes ta indica cu e cifra ‘Year 
To Date’ (YTD) ta duna cu 


e produccion promedio di 
henter 2022 no tabata mas 
di 0,7% di produccion total. 
Gran parti di e produccion, 
en total 110 MW, natural- 
mente ta bin di uso di heavy 
Fuel Oil (HFO), 87,2%, 


mientras e parque di molina 
na Vader Piet ta percura pa 
gran parti di e tipo di fuente 
aki: 12%. 


Na 2022 un reportero di 
BDA tabatin un conversacion 


cu vocero di WEB Aruba NV 
tocante nos impresion cu e 
parque solar na San Nicolas 
no tabata operando y cu nos 
redaccion tabata desea mas 
informacion tocante esaki. 
Sin embargo e mensahe ta- 
bata cu e compania lo no 
tabata dispuesto di duna in- 
formacion encuanto e tema 
aki. For di e datonan sumin- 
istra na december por conclui 
ademas cu e parque solar na 
aeropuerto tampoco ta opera, 
si no lo por a mira un pro- 
duccion di por lo menos un 
o dos MW. 


Maneho di energia renovable 
E maneho demostra awor 
den e caso di ambos proyecto 
ta duna di pensa cu e enti- 


dadnan envolvi no ta capaz, o 
no ta dispuesto pa percura pa 
operacion debido, tumando 
na cuenta cu ta bastante capi- 
tal, priva y publico, tin hinca 
den e dos proyectonan aki. 
Tambe ta importante señala 
cu e hecho cu e proyectonan 
a surgi bao di otro gobierno, 
pasobra bao di e principio 
di continuidad di goberna- 
cion cualkier gobierno tin e 
obligacion di continua cu e 
proyectonan aki. 


Ademas, tur esaki ta duna di 
pensa ta con ta bay entama 
proyecto nobo – riba tereno 
di refineria – si aparente- 
mente no tin e capacidad di 
maneha y mantene e proyec- 
tonan existente. 


Doorlichting rapport ta señala: 
Pa falta di supervision por tin uso ilegal y ineficaz di recurso 

A presenta Nationaal Actieplan 2023-2025 pa diversifica economia 


Minister di Asunto Eco- 
nomico, Geoffrey Wever a 
anuncia un plan cu a pre- 
para. Pa basta tempo ta 
papia di diversifica econo- 
mia, e gastonan di bida y 
inflacion ta aumentando y 
Aruba su modelo econom- 
ico ta dirigi riba turismo; 
awor mester pensa riba 
diferente modelo nobo pa 
haci Aruba miho prepara 
pa futuro. 


Pa e motibo ey, ora minister 
Wever a keda encarga cu cart- 
era di Asuntonan Econom- 
ico, e parti di sostenibilidad 
tambe mester haya conteni- 
do. El a institui un grupo di 
profesional local riba tereno 
di sostenibilidad pa yuda 
minister cu rapportnan y pa 
presenta un plan coherente 
cu por implementa, el a bisa. 
“No un plan cu ta demasiado 
ambicioso y dificil pa realisa, 
cu ta contene proyectonan cu 
ta realistico,” minister Wever 
a señala. 


E grupo di profesional a 
analisa diferente rapport y 
basa riba esey nan a traha 
un prome rapport. Nan ta 
bay discuti esaki back cu nan 
stakeholders pa asina nan tin 
un draftblaad completo y evi- 
ta traha un plan cu ta leu di e 
pais y di stakeholders, cu na 
final di dia, “ta esnan cu mes- 
ter yuda bo implementa un 
plan,” el a sigura. 


Den un sesion cu stakehold- 
ers na Teresita Center, nan 
a presenta e prome plan of 
draft y tabatin diferente par- 
ticipante, entre otro, compa- 
nia estatal, departamento di 
gobierno, hotel, academia, 
banco y gremio. “Tur sorto 
di organisacion den nos co- 
munidad a participa na e se- 
sion ey y a duna mi ekipo e 
imput necesario pa nos por a 
continua. Y nos a hinca nan 
den diferente categoria, nos 
a scucha nan feedback y nos 
a incorpora esey den e final 
draft.” 


E final draft ta contene e im- 
put di stakeholders y ora esey 
a keda cla, nan bolbe hib’e te 
na un grupo mas chikito di 
economista, director of per- 
sonanan cu tin experiencia 
den tereno di sostenibilidad. 
Y ora nan a sinti cu nan a 
compromete nan mes cu co- 
munidad na un forma cu tur 
hende a haya e posibilidad pa 
duna nan participacion, nan a 
rond af e plan aki y Wever a 
presenta na Conseho di Min- 
ister. 
“Esaki ta e proyectonan cu 


nos ta kere ta proyectonan cu 
nos por realisa den e periodo 
nos dilanti. Algun ta proyec- 
tonan cu ya ta den ehecucion 
y algun nos ta bay prepara 
awor cu e miras di converti 
Aruba den un isla mas sos- 
tenibel y duradero,” Wever a 
bisa. 


Diahuebs ultimo, Conseho 
di Minister a bay di acuerdo 
pa cada proyecto haya su 
mesun governance, pa asina 
evita cu esaki ta un proyecto 
solamente di Ministerio di 
Asunto Economico; y Con- 
seho di Minister a bay di acu- 
erdo pa cada proyecto haya su 
mesun governance, ki ley nan 
mester cumpli, door di cua 


stakeholders y con lo financia 
e proyectonan aki, cu ta den 
e Aruba’s Transite Naar Een 
Duurzaam & Inclusief Econ- 
omish Model, Nationaal Ac- 
tieplan 2023-2025. 
“Cada proyecto lo haya su 
ehecucion, pero aworaki nos 
tin un framework mas real- 
istico di kico nos ta bay haci 
den proximo dos aña pa loke 
ta sostenibilidad. E ta un 
prome paso, e no ta un so- 
lucion pa tur nos problema, 
pero e ta si e paso concreto 
pa nos cambia e direccion di 
nos pais y haci un pais mas 
sostenibel y pa evita cu nos 
ta tras di proyecto y otro 
proyecto, si tin un coheren- 
cia. P’esey nos a prefera di bin 


cu un framework mas holisti- 
co caminda nos ta bisa cu tur 
e proyectonan aki ta relaciona 
na otro y ta yuda nos logra e 
meta cu nos tin pa nos ta mas 
sostenibel,” minister Wever a 
declara. 


Cu esaki, minister Wever ta 
indica cu nan ta espera di por 
crea un modelo economico 
nobo pa asina diversifica eco- 
nomia di Aruba, pa crea cu- 
ponan di trabao diferente, in- 
version diferente, pa proteha 
Aruba mas di inflatieschook- 
ken y p’esey ta necesario pa e 
pais bira mas resiliente. 


E foco di e plan ta pa tur 
hende por haya participa- 
cion y pa nan por crea opor- 
tunidad. E ekipo cu nan tin 
ta bay ta lidera e proyecto 
aki conhuntamente cu otro 
stakeholders. Pa cu proyec- 
tonan, tin algun di nan cu ta 
riba energia solar, incentivo 
fiscal, agricultura, entre otro 
proyectonan cu gobierno lo 
tuma iniciativa. 
A presenta e plan nobo aki 
caba na Parlamento di Aruba 
hunto stakeholders cu a trece 
dilanti e parti mas tecnico, 
unda nan a haci na esfuerso 
pa combina e diferente vision 
di hopi hende importante 
den sociedad pa por tin un 
plan ehecutabel. 


Sinembargo, na aña 2020 Go- 
bierno di Aruba a presenta e 
Master Plan “Reposiciona- 
ndo e rumbo di nos pais,” un 
plataforma nacional consisti 
di 125 persona experto den 
diferente area cu a trece di- 
lanti diferente reforma struc- 
tural y accion concreto pa un 


base solido pa recuperacion 
economico 
y 
innovacion, 
pa Aruba por a identifica su 
economia. Tres aña despues, 
minister Wever tambe ta pre- 
senta un plan similar. Report- 
ero di Bon Dia Aruba a pun- 
tra na minister Wever kico 
ta e diferencia entre esaki cu 
esun di 2020, si por garantisa 
cu e plan aki ta mas factibel 
cu esun di 2020, ya cu no a 
tende mucho mas tocante e 
plan anterior. 


Minister Wever a contesta cu 
nan a pasa door di tur rap- 
port cu tabatin caba pa nan 
no haci tur cos di nobo. “Un 
di e rapportnan cu nos a usa 
pa yega na e Actie Plan aki, 
ta entre otro e Master Plan, 
e cual ta un documento hopi 
importante. Tin hopi cos cu 
ta poni den Master Plan cu 
tambe ta parti di e Landspak- 
ket, cosnan cu e tempo ey a 
wordo identifica door di nos 
125 profesional. Ttambe ta 
cosnan cu a bin den Land- 
spakket, hopi cos cu nos ta 
ehecutando den cuadro den 
Landspakkee bo ta bay hay’e 
tambe den e Master Plan. 
Ora Master Plan a wordo 
prepara, e Landspakket no 
tabat’ey; ora Landspakket a 
bin a hinca hopi cos cu en- 
tre otro ta den e Master Plan 
tambe. Den cierto sentido e 
Master Plan ta den ehecu- 
cion y por ehemplo, e Master 
Plan no ta contene e parti di 
sostenibilidad y naturalesa. 
Aworaki nos ta kere pa en- 
foca riba dje y nos ta enfoca 
den cosnan cu ta realisabel y 
realistico, nos no tin un pre- 
supuesto ilimita,” el a finalisa. 

E plaga di violencia na Aruba 


Den e ultimo añanan, vi- 
olencia ta mustrando su 
cara mas frecuente entre 
e poblacion di Aruba. Mas 
biaha nos ta mira stori- 
anan den medionan di co- 
municacion tocante hen- 
de cu ta bringa cu otro: 
un ta menasa otro, tin bi- 
aha hasta cu arma blanco; 
problemanan scondi entre 
pareha ta sali na cla na un 
manera violento. Tambe 
ta parce cu e rivalidad en- 
tre gangnan na e isla ta 
birando pio. Den luz di e 
esfuersonan di e organisa- 
cion ‘Stop The Violence’ 
pa combati violencia riba 
e isla, ta importante pa 
subraya atrobe con violen- 
cia ta plaga nos pais. 


Mas cu un siman pasa, a su- 
cede un incidente na unda ta- 
batin pelea entre gruponan di 
futbol hubenil. Na dado mo- 
mento, palabranan fo’i sla a 
acumula y cos a sali asina hopi 
fo’i man, cu un coach a saca 
e machete cu e tabatin den 
auto; tur esaki tumando luga 
dilanti e wowo di e hoben- 
nan y muchanan chikito cu 
tambe tabata riba veld. Tipo 
di incidentenan aki, special- 
mente riba veld, no ta caba ey. 
Siman pasa, dia 23 di maart, 
tambe tabatin un incidente 
similar den cual hungadonan 
di S.V. Atlantico Deportivo y 
S.V. Arsenal a haya nan mes 
den un pelea cu otro. 


Pelea y violencia en general 
no ta algo straño, ya cu esaki a 
aumenta den e ultimo añan- 
an, y ta sigui aumenta dia pa 
dia. Esaki ta algo cu ta biran- 
do hopi preocupante entre 
ciudadanonan. 


Segun e estadisticanan di CBS 
Aruba, crimen di violencia, 
cual ta inclui abuso y agresion 
ta di 3 crimen mas predomi- 
nante riba e isla; homicidio 
ta di 4. Durante e periodo di 
cuarentena na 2020, sorto di 
crimen aki a reduci bastante, 
igual como crimen en gen- 
eral. Pero pa 2021, crimen a 
aumenta atrobe significante- 
mente: Tabatin 17 caso di ho- 
micidio na 2020; esaki a casi 
dobel na 2021 cu 33 caso. Na 
aña 2020, tabatin 25 caso di 
abuso of actonan di agresion; 
na 2021, esaki a aumenta pa 
32 caso. 


Aunke ta parce cu nos ta mira 
hopi caso caba di bringa- 
mento y violencia en general 
riba noticia, mester nota cu 
esey ta solamente e “tip of the 
iceberg”, pasobra hopi biaha, 
bringamento of problemanan 


no ta wordo registra of no ta 
entrega keho na polis. 


Specialmente pa loke ta trata 
casonan cu ta encera abuso 
domestico, e probabilidad cu 
casonan no ta drenta na polis 
ta pasobra cu mayoria biaha, 
e victima di e abuso ta haya 
nan mes den un situacion di 
indoctrinacion of miedo. Pa 
e motibo aki, nan ta menos 
dispuesto pa entrega keho 
cerca polis. Pa loke ta encera 
e kehonan cu si ta drenta, 
slachtofferhulp ta wordo en- 
volvi pa un protocol standard 
den cual e victima ta hiba e 
victima dokter, specialmente 
si nan tin herida of golpi. 
Despues ta avis’e pa no bay 
back cas, ya cu e chens ta 
grandi cu e lo sufri di abuso 
atrobe. Pero te aki e huris- 
diccion di slachtofferhulp y 
polis ta yega: Victimanan tin 
derecho pa scoge pa nan mes, 
y pues no por forsa nan pa no 
debolbe cas. 


Den pasado, cuerpo policial 


tabatin un limite di hurisdic- 
cion ora ta trata di kehonan di 
abuso domestico of violencia 
en general. Den e articulo di 
‘Eenvoudige mishandeling’, 
polis no tin hurisdiccion pa 
sigui trata un caso si e agresor 
no wordo “op heterdaad 
aangehouden”. Den otro pal- 
abra, si polis no gara e agresor 
den e acto, nan no lo por sigui 
cu e keho. Afortunadamente, 
e ley aki no ta na vigor mas. 
Pero e limitacion den trata- 
mento di casonan asina no ta 
caba eynan. Den casonan den 
unda si detencion ta cay, e 
sistema di castigo pa e agresor 
ta demasiado zwak. Den 
mayoria caso, fiscal ta laga e 
agresor bay cu ‘voorwaarden 
aangebonden’, kiermen cu 
e agresor tin cu solamente 
mantene na cierto rekisi- 
tonan pa un cierto tempo. 
Casi nunca ta distribui casti- 
gonan completo pa agresor- 
nan. Den casonan unda polis 
ta keda ricibi keho tocante e 
mesun persona, ta desplega 
polis di bario pa asina papia 


cu e famia di e agresor. Cas- 
tigonan mas pisa casi nunca 
ta cay. 


Pa loke ta e data riba violen- 
cia na Aruba, ta standard cu 
e departamento di Korpschef 
ta encarga cu e tarea pa en- 
trega data na CBS, pero nan 
colaboracion ta caba eynan. 
CBS tambe ta reconoce cu 
tin un buraco den e data cu 
ta colecta pa aña, y den esaki 
tin varios factor cu ta hunga 
un rol. Den nan investiga- 
cion, nan a nota cu Aruba no 
tin un standard nacional pa e 
coleccion di data y e analisis 
di esaki. Tampoco tin nin- 
gun definicion concreto di 
e informacion pa por analisa 
esaki efectivamente. Tambe 
e estudio ta menciona e falta 
di compromiso for di Min- 
isterio di Husticia pa por 
promove coleccion y analisis 
di data, y pa encurasha coop- 
eracion, y participacion di e 
stakeholdernan. Na di tres 
luga, CBS ta papia tocante 
stakeholders cu no ta dis- 


puesto pa registra data, pa via 
cu nan tin miedo cu esaki lo 
refleha nan organisacion y/of 
e politicanan pa prevencion 
di criminalidad. Por ultimo, 
stakeholders tin problema cu 
administracion di data. Esaki 
ta encera e limitacion di e 
sistema operacional cu stake- 
holders ta usa, unda registra- 
cion di data ta inconsistente 
of tin opcionnan limita pa 
puntra informacion specif- 
ico. Tambe data registra ta 
wordo analisa a base di loke ta 
relevante pa e stakeholder, y 
menos pa desaroya estadistica 
di crimen. Te ainda, Aruba no 
tin un sistema adecua pa por 
registra data na un manera 
mas optimal. Pa esaki tambe, 
ta parce cu gobierno no tin 
atencion p’e. 


En fin, loke ta mas impor- 
tante pa por aborda e topico di 
violencia y preveni cu esaki ta 
sigui crece ta cu mester tuma 
nota di e oportunidadnan cu 
hobennan—specialmente es- 
nan di clasenan abou—tin y 
con nan ta wordo guia pa es- 
nan cu mester ta responsabel 
pa nan. Aki ta unda e organi- 
sacion ‘Stop the Violence’ ta 
drenta. Nan tin como ini- 
ciativa pa aborda e topico di 
violencia den un manera al- 
ternativa cu kisas por ofrece 
mas ayudo na mayornan pa 
por guia nan yiu miho y trece 
mas conocemento na pueblo 
tocante e causanan cu ta pro- 
move comportacion violento. 
E parti di guia ta specialmente 
importante. Por nota cu hen- 
de cu no ta ricibi suficiente 
guia den nan hubentud, tin 
mas chens pa por desaroya 
comportacion agresivo of pa 
por biba un bida peligroso di 
crimen. 


Mester tin un evaluacion riba 
e oportunidadnan cu nos so- 
ciedad por ofrece na hoben- 
nan cu problema di compor- 
tacion of na cas. Por ehempel, 
si un hoben wordo kita for 
di EPB pa cualkier motibo, 
mayoria biaha no tin mas 
opcion p’e pa por sigui crece 
profesionalmente y a lo largo, 
personalmente. Esey ta causa 
cu un hoben por cuminsa 
anda cu hendenan robes den 
su buskeda pa placa. Nos so- 
ciedad mester tin mas cono- 
cemento tocante e dificultad- 
nan aki cu tin hoben sa expe- 
riencia y specialmente mester 
introduci mas recursonan 
disponibel pa nos muchanan. 


Potret di archivo (december 
2021 – pelea na veld di 
RCA.) 

Cornelia Marchena: 
“Deporte a yuda mi compronde y realisa cu tur cos 
mester ta den balans” 


Genevedra Cornelia Marchena ta 
un hoben di 18 aña di edad cu ta 
participa den e deporte di gimna- 
sia artistico desde un edad jong. E 
ta conta Bon Dia Aruba su trayecto 
den gimnasia artistico y con esaki 
a yud’e den diferente aspecto di su 
bida. 


Genevedra, miho conoci como Cornelia 
pa su amistadnan, a conta cu su infancia 
tabata uno yena cu experiencianan cu a 
yud’e converti den un hoben cu disci- 
plina, dedicacion, balentia y indepen- 
dencia, un hoben cu semper ta haci su 
maximo esfuerso y “go the extra mile” si 
esey kiermen cu e lo por logra algo miho 
den bida. 


Cornelia a cuminsa practica gimnasia ar- 
tistico tempo cu e tabata bishitando scol 
basico. “Mi a wak diferente di mi amiga- 
nan di [scol basico] bay den e tempo ey, 
y m’a haya mas y mas interes. Asina mi 
a bay un dia pa wak y experiencia un les 
y despues mi a sigui bay y sigui gusta y 


haya gimnasia artistico e deporte pa mi,” 
el a splica. 


El a sigui conta cu su motivacion mas 
grandi pa avansa y sali pa dilanti den e 
deporte di gimnasia artistico tabata su 
mesun persona, pasobra semper e taba- 
tin e gana di sigui mehora y experiencia 
diferente cos nobo pa su mes. 


Cornelia a cuminsa su trayecto di gim- 
nasia artistico y a compromete su mes 
completamente cu e deporte, te cu el a 
yega na e final di competencia. El a yega 
di participa den diferente competencia 
tanto ariba nivel nacional como inter- 
nacional, y esaki a yudele den diferente 
area. “Mi a yega di bay diferente com- 
petencia cu a habri mi conocemento no 
solamente den mi deporte, pero tambe 
di otro lugar nan manera Oklahoma, 
Cali y Costa Rica,” el a expresa. 


Hopi ta usa deporte como un vehiculo 
tambe pa crece y mehora den aspec- 
tonan di bida personal. Cornelia ta sigu- 


ra cu practica gimnasia artistico a yudele 
ta mas consciente di su salud y scol. El 
a indica cu e deporte motiv’e pa traha 
mas duro pa su educacion y deporte pa 
por sobresali den tur cos. “E la yuda mi 
compronde y realisa cu tur cos mester 
ta den balans pa mi por haci tur cos lo 
miho cu mi por.” 


Aworaki Cornelia ta dunando les di 
gimnasia artistico. Compara cu atleta 
di competencia, el a splica cu e ta basta 
diferente, pero toch hopi parecido. E ta 
wak e como un oportunidad pa yuda e 
futuro atletanan usando su propio expe- 
riencia como atleta cu a yega di competi 
den varios campeonato. 


“Asina mi por comparti y duna first hand 
experience y ayudo na e mucha nan pa 
nan tambe por haci un bon papel, cual 
na final di dia ta duna mi e mesun sen- 
timento di orguyo y satisfaccion cu ora 
ami gana of competi,” el a enfatisa. 


Apart di ta activo den e deporte di gim- 
nasia artistico, Cornelia ta forma parti 
di un grupo di baile tambe, algo dife- 
rente p’e. “Mi a cuminsa baila door cu 
un bisiña amiga di mi tambe ta baila cu 
e grupo y mi a bay purba y mi a gusta,” 
el a splica. 


E siman aki ta tuma luga 
e conferencia mas impor- 
tante di e industria cru- 
cero. E edicion di “Seat- 
rade Cruise Global” pa 
aña 2023 ta demostra un 
acogida importante pa e 
industria aki. Ta conta cu 
un participacion di mas di 
10,000 profesional repre- 
sentando mas di 100 pais 
rond mundo. 


Aruba Ports Authority N.V. 
(APA) hunto cu Aruba Tour- 
ism Authority (A.T.A) ta re- 
uni cu e lineanan di crucero 
mas importante pa Aruba, 
manera ta Royal Caribbe- 
an Group, Carnival Cruise 
Lines, 
Norwegian 
Cruise 
Lines, Holland America Line, 
MSC, etc. E enfoke ta tambe 
riba e lineanan mas luhoso, 
manera The Ritz Carlton 
Yacht Collection, Azamara 
Cruises y Seabourne, cu ta 
alinea den e filosofia di e 
asina yama “High Value, Low 
Impact”. 


Alabes ta sigui pusha pa reen- 
forsa e temporada abou, esta 
den e lunanan di mei pa sep- 
tember. Manera indica caba, 
aña 2023 lo ta positivo pa e 
industria, mientras cu aña 
2024 y 2025 tambe ta mustra 
prometedo, specialmente cu 


indicacion di un mehoracion 
durante e temporada abou. 


Resultado di e reunionnan ta 
hopi positivo y mas bien ta 
confirma un recuperacion y 
crecemento di e industria den 
e region y tambe pa Aruba. E 
lineanan crucero a duna Aru- 
ba comentario masha positi- 
vo di nan pasaheronan man- 
teniendo e posicion di lider- 
azgo cu e waf y destinacion 
di Aruba ta custuma di tin. E 
lineanan crucero a demostra 
hopi interes den e desaroyo 
di waf di crucero na Oranjes- 
tad y tambe pa e desaroyo di 
Port City. 


Adicionalmente, APA ta hopi 


satisfecho cu e cooperacion 
estrecho cu nos islanan ru- 
man Boneiro y Corsou, 
door di para hunto den un 
solo booth. E strategia aki a 
duna mas forsa pa convence 
lineanan crucero pa inclui 
Aruba den nan itinerario. 
Igualmente, tambe ta sigui 
estrecha e lasonan di cooper- 
acion cu otro destinacionnan, 
specialmente den e parti zuid 
di Caribe pa stimula e asina 
yama “Southern Caribbean 
Cruising”. 


“Nos a demostra den aña 
2022 cu nos por. E aña aki, 
si tur cos bay bon, nos lo ta 
cerca di e nivel di 2019. Pero 
cu e contactonan y e reunion- 


nan cu ta culminando awo, 
nos ta convenci cu pa otro 
aña nos lo por sigui mira un 
desaroyo positivo di e indu- 
stria crucero na Aruba”, asina 
Marc Figaroa, CEO di Aruba 
Ports Authority N.V. a sigura. 
“Aruba como destinacion a 
demostra tur linea crucero cu 
tin demanda di e pasahero- 
nan pa nos isla. E importancia 


ta pa nan sigui inclui nos den 
nan iterinario”. 


Durante e dianan cu ta sigui, 
APA tin mas reunion pro- 
grama pa asina maximalisa e 
oportunidad cu e conferencia 
aki ta brinda y asina sigui am- 
plia e relacionnan comercial 
y sigui desaroya e industria 
crucero. 

Prome Minister Evelyn Wever-Croes 
Premier Wever-Croes ta informa Parlamento tocante e “Onderlinge 
Regeling” 


Prome Minister Evelyn 
Wever-Croes 
diahuebs 
atardi 30 di maart tabata 
den Parlamento pa duna 
informacion riba kico en 
realidad ta e onderlinge 
regeling. Esaki ta e acuer- 
do cu lo bin na luga di e ley 
di COHO cu otro siman 
definitivamente lo wordo 
bari di mesa. E onderlinge 
regeling ta bin na su luga 
y tur 4 pais ta bay di acu- 
erdo cu esaki. 


Prome Minister a indica cu 
no ta posibel pa duna Parla- 
mento e textonan di e ley pa- 
sobra esaki ta un palabracion 
riba peticion di Hulanda y 
por wordo comparti ora cu 
keda cla cu e acuerdo. E no ta 
necesario tampoco mirando 
cu un “onderlinge regeling” 
ta un acuerdo entre gobierno 
y gobierno, e no ta un ley 
sino un acuerdo. 


Unabes cu esaki wordo con- 
clui, lo por comparti cu de- 


mas stakeholder, den e caso 
aki Parlamento. Importante si 
ta, Prome Minister a enfatisa, 
pa mantene Parlamento in- 
forma di e cambionan cu tin 
den e acuerdo aki. “Nos tawa- 
ta den Parlamento na final di 
januari, despues di e bishita 
na Sint Maarten na unda a 
yega na un acuerdo riba pun- 


tonan principal y awe nos a 
bolbe Parlamento pa duna un 
update y splicacion”, Prome 
Minister a remarca. 


Prome Minister a duna di 
conoce cu Parlamento a haya 
informacion awor den liñan- 
an grandi y otro siman dia- 
mars ora e acuerdonan wor- 


do firma, e ta wordo manda 
tambe pa e Parlmentarionan 
y si tin necesidad, lo por ta 
bek den Parlamento pa duna 
mas informacion. 


“Importante ta cu nos ta ce- 
rando un capitulo di casi tres 
aña. Di momento cu na juni 
2020, e pakete aki cu tabata 


yama CHE a bin riba mesa, 
pa despues e bira COHO y 
awor ‘onderlinge regeling’. 
Nos ta casi cla, na unda por 
mira bek atras riba un peri- 
odo cu tabata dificil pero cu 
un areglo awor cu nos tur por 
haya nos mes den dje. Tur 4 
pais ta di acuerdo cu n’e. E 
‘onderlinge regeling’ aki ta 
respeta e autonomia di Par- 
lamento. Acuerdonan entre 
gobierno ta mas flexibel y 
Parlamento no ta wordo mara 
den esey. Esaki ta e mansahe 
cu nos a bin trece awe pa Par- 
lamento”, Prome Minister 
Evelyn Wever-Croes a duna 
di conoce. 


Prome Minister ta gradici 
Parlamento pa e atencion cu 
nan tin pa semper tin oido y 
semper ta habri pa ricibi Go- 
bierno pa duna informacion y 
pa scucha di Parlamento kico 
ta biba den nan cu ta impo- 
ratnte y cu por yuda den e 
negosacionnan. 


Seatrade Cruise Global: Recuperacion y demanda grandi pa sigui 
bishita Aruba 

Homber infecta cu beskem mortal ta haci historia medico 


(TheJerusalemPost)— 
Despues di dos aña di 
tratamento, e prome hu- 
mano pa ta infecta cu e 
mata di beskem mortal 
“Chondrostereum purpu- 
reum,” a recupera com- 
pletamente. 


Su caso a wordo detaya den 
un estudio publica den un 
publicacion yama “Medical 
Mycology Case Reports” na 
maart 2023. E homber (61) 
di Kolkata, India, a bay hos- 
pital cu sintoma di voz kibra, 
tosamento, dolor di garganta, 
cansancio, dificultad cu gu- 
limento y anorexia, cual e 
tabatin tres luna ta experen- 
ciando. Mayoria biaha, esnan 
cu ta contrae infeccionnan di 
beskem no comun tin condi- 
cionnan existente cu ta baha e 
capacidadnan di nan sistema 
immuun, manera diabetes, 
HIV of cualkier malesa cu ta 
rekeri medicamento immu- 
nosupresante. 


Pero e homber aki tabata sa- 
ludabel. El a contrae e infec- 
cion den su trabao como un 
micologo di planta trahando 
cu material organico cu ta da- 
ñando, por ehempel hongo y 
varios mata di beskem, segun 
e estudio. 
Chondrostereum 
purpu- 
reum ta causa un malesa di 
beskem yama “Silver Leaf,” 
cual sa ataca especienan di e 
famia rosa, e rapport a spli- 
ca. E malesa ta progresivo y 
mayoria bes, fatal. E malesa ta 
plama via aire—spoor ta wor- 
do plama via biento di mata 
pa mata. 


Dr. Shuchin Bajaj—doño y 
director di e red di hospital 
Ujala Cygnus na India—a 
conta The Indian Express cu 
exposicion pa tera contam- 
ina, material di palo of mata 
tambe por aumenta e riesgo 
di infeccion pa humano: “E 
beskem por drenta e curpa 
via un corta, un herida of via 


rosea,” el a bisa. 


E estudio ta splica cu aunke 
miyones di especie di beskem 
ta existi rond di nos, sola- 
mente un par shen so por in- 


fecta humano y animal. 


“Cu malesanan di animal y 
humano por wordo causa pa 
un patogeno di planta ta un 
concepto nobo cu ta causa 


preguntanan serio tocante 
e tendencia pa un infeccion 
asina sosode den hendenan 
saludabel y cu sistema di im- 
muun afecta,” e investiga- 
donan a conclui. 


Mucha chikito por ta e prome caso documenta pa infeccion bacterial 
causa pa mordi di yuwana 


(ABC7)—E 
bolobonchi 
riba e man di un mucha 
muhe chikito na Califor- 
nia tabata misterioso—y 
creciendo. Ta te ora cu e 
mucha a bishita dos dok- 
ter y a tuma un biopsia, e 
ora ey su famia a realisa e 
causa: E mucha a wordo 
mordi pa un yuwana, re- 
sultando den e prome in- 
feccion documenta di un 
bacteria no comun den 
humano, causa pa yuwa- 
na. E mucha ainda ta re- 
cuperando di e incidente 
inespera, cual a cuminsa 
durante un vakantie den 
maart 2022. 


E mucha a bay vakantie 
na Costa Rica cu su famia. 
Mientras cu nan tabata gos- 
ando di e lamanan bunita, e 
mayornan a duna e mucha un 
snack. Pero ta parce cu no ta 
solamente e mucha cu tabatin 
hamber: un yuwana a aparece 
diripiente mientras cu e mu- 
cha tabata comiendo un bolo 
cant’i lama. 


Yuwana ta comun na Costa 
Rica. En general, nan ta her- 
bivoornan amabel, pero ex- 
pertonan ta bisa cu e yuwana 
aki, en particular, por a desar- 
oya un gusto pa cumindanan 
dushi. 


E yuwana a bula riba e mu- 
cha y a mord’e riba su dede 
memey, cual a causa cu e mu- 


cha a laga su bolo cay. E rep- 
tiel a core bay cu e bolo, pero 
no sin laga algo mas atras. 


Dr. Jordan Mah, un autor di 
e presentacion di e caso aki, 
y un experto den microbio- 
logia medico, a traha riba e 
test di laboratorio como parti 
di e Departamento di Pato- 
logia na Stanford University. 
Mah a bisa cu probablemente 
e mayornan no a pensa riba e 
mordi ora nan a hib’e dokter 
pa e bolobonchi riba su man. 


Mah ta bisa cu e mayornan 
a responde inmediatamente 
despues di e incidente. E 
herida tabata mustra chikito, 


pero nan a hiba e mucha na 
un clinica local, unda em- 
pleadonan a desinfecta e her- 
ida cu alcohol y a duna e mu- 
cha antibiotica pa cinco dia. 


A parce cu e herida a dispar- 
ce dos siman despues. Ta te 
cinco luna despues cu e may- 
ornan a nota un bolobonchi 
basta grandi riba e mesun 
luga di e mordi, y nan a pensa 
cu lo ta miho pa hiba e mu- 
cha cerca un otro dokter. E 
mucha a bisa cu e bolobonchi 
no tabata haci dolor, y cu e no 
tabata sinti ningun sintoma. 


Su pediatra e kere cu e bolo- 
bonchi por ta un cyste in- 


ofensibel, y a bisa e mayor- 
nan pa keda pendiente riba 
dje. Pero ora e bolobonchi a 
cuminsa crece y causa dolor, 
e mayornan a hiba e mucha 
na un ortopedista, ken a sug- 
eri un biopsia. 


E dokter a kita un masa di dos 
centimeter. Cientificonan a 
tuma un mira mas cercano 
den e laboratorio y a descubri 
cu e mucha tabatin un infec- 
cion no comun di Mycobac- 
terium marinum—un mico- 
bacterium cu ta mas comun 
den pisca. 


Esaki ta ubica den awanan 
fresco y salo, pero casi nunca 


ta infecta humano. Tipica- 
mente, ora un humano wor- 
do infecta, esaki ta despues 
cu un herida e wordo exposi- 
ciona na e bacteria den awa. 
Mayoria hende cu ta haya e 
infeccion aki ta desaroya un 
iritacion cu ta plama den un 
patronchi esferico. Esaki por 
produci un nodule cu pus. 


Mayoria antibiotica su so no 
ta traha riba e tipo di infecci- 
onnan aki, pues dokternan a 
cuminsa pone e mucha riba 
rifampin—un antomicrobi- 
al—y clarithromycin, cual ta 
un antibiotica usa pa infecci- 
onnan di cuero. E infeccion a 
responde bon na e tratamen- 
to. 


Anna Meyer, ken ta gerente 
operacional na Iguanaland— 
e zoologico di reptiel mas 
grandi na Florida, a bisa cu e 
comportacion di un yuwana 
den e caso aki no ta tipico. 


Tipicamente, nan ta laga bo 
na pas y no kier stroba nin- 
gun hende of wordo stroba 
nan mes. Pero manera cu- 
alkier 
animal 
salvahe, 
si 
nan cuminsa asocia hende 
cu cuminda, nan ta cum- 
insa acerca mas hopi,” segun 
Meyer. Den e caso aki, otro 
turistanan na Costa Rica ki- 
sas a duna e yuwana cuminda 
asina frecuente cu el a cus- 
tuma cu esaki. 

7 persona Hulandes encarcela den investigacion di trafico di droga y 
banco ilicito 


(NLTimes) - Cuerpo poli- 
cial a aresta 7 sospechoso 
riba diamars y diaranson 
como parti di un inves- 
tigacion grandi y interna- 
cional tocante trafico di 
droga y banco ilicito. En 
total, mas o menos 40 hen- 
de homber y muhe a keda 
aresta, 
incluyendo 
den 
paisnan manera Francia y 
Romania. 


E sospechosonan aresta na 
Hulanda tabata di Den Haag, 
Amsterdam, 
Waardenburg, 
Rucphen, Hellouw y Ro- 
mania, segun polis di Oost- 
Nederland. E departamento a 
colabora cu e inspectorado di 


rimennan financiero FIOD 
pa conduci e parti Hulandes 
di e investigacion. 


E 
sospechosonan 
deteni 
aparentemente ta figuranan 


central den un red di banco 
ilicito. E tipo di banconan 
aki ta converti placa den crip- 
tomoneda of ta inverti esaki 
den bienes. E red clandestino 
aki ta permiti transaccionnan 


global sin cu e placa mester 
crusa fronteranan nacional. 
Traficantenan di droga ta ex- 
plota e tipo di rednan ban- 
cario aki pa laba fondonan 
ilicito y cumpra articulonan 
di luho. E red aki a keda des- 
mantela e siman aki y apar- 
entemente a procesa miyones 
di euro gana di manera ilicito 
tur luna. 


Den aña 2022, polis a descu- 
bri actividad criminal despu- 
es di intercepta mensahenan 
manda riba celularnan spe- 
cial. Durante e proceso di 
desmantela e red di banco 
ilicito aki, cuerpo policial 
a descubri un red di trafica 


cocaina. Durante e siman 
anterior, e investigadornan a 
conduci buskeda den casnan, 
negoshinan y vehiculonan. 
Durante e operacionnan aki, 
polis di Hellouw, Gelderland 
a haya mas di1 miyon euro 
den placa cash. 


En general, nan a descubri 
mas di 2 miyon euro ademas 
di coleccion di whiskey di 
luho y holoshinan caro. Tam- 
be nan a confisca e propie- 
dadnan y cuentanan de banco 
ademas di bienes. Polis a des- 
cubri varios compartimento 
scondi den e vehiculonan cu 
nan a investiga y revisa. 


Curaçao Airport Partners emociona cu reapertura di frontera cu 
Venezuela 


(CuraçaoChronicle) 
– 
Curaçao Airport Partners 
(CAP) ta felicita henter 
comunidad di Corsou y 
esun di pais bisiña, Ven- 
ezuela pa e reapertura di 
e frontera entre ambos 
pais. Un conexion y laso 
di varios siglo entre ambos 
mercado a keda restaura 
cu esaki, y CAP no por ta 
mas emociona pa facilita e 
reconexion. 


“Nos aeropuerto ta bin pre- 
parando pa e momento ta 
espera aki. No ta un mercado 
nobo pa nos, mirando e con- 
exion historico entre Corsou 
y Venezuela. Sinembargo, 
nos por bisa cu esaki ta un re- 
conexion y hasta un redescu- 


brimento di e mercadonan y 
entre e pueblo cu ta bay tuma 
lugar. Nos ta anticipa pa duna 
bonbini na biaheronan for 
di Venezuela y pa ta un hub 
importante pa otro destina- 
cionnan pa tambe yega eynan 
of bishita nos for di y door di 
Venezuela. Esaki ta un opor- 
tunidad tremendo pa nos in- 
dustria di aviacion, cual ta bay 
ta un empuhe pa nos turismo 
y consecuentemente e desar- 
oyo economico en general di 
e isla,” segun Jonny Ander- 
sen, CEO di CAP. 


Manera CAP a declara reci- 
entemente, diversidad den e 
destinacionnan pa y for di e 
islanan a traves di aeropuer- 
to di Corsou ta importante. 


Cu reapertura di e frontera 
cu Venezuela, ta bay mira e 
oportunidad pa aumenta e 
cantidad di pasahero for di 
America Latino y crea mas 
balans ainda dentro di e ci- 


franan di trafico. 


E desaroyo importante aki ta 
fit net den e plannan presenta 
recientemente pa e aeropuer- 
to, pa diversifica y sigui crece. 


E aeropuerto ta bin preparan- 
do pa e momento aki y mayo- 
ria di e aspectonan operacio- 
nal na ta su lugar mientras 
aerolineanan ya ta haciendo 
areglo pa aprobacion pa op- 
era entre Venezuela y Caribe 
Hulandes. Aeropuerto Inter- 
nacional di Corsou ta cla pa 
un posible aumento inmedi- 
ato di biaheronan bishitando, 
saliendo y transitando for di e 
destinacion aki. 


“Esaki ta un desaroyo asina 
positivo no solamente den e 
sentido economico pero tam- 
be for di un aspecto cultural 
y humano. Nos ta felicita tur 
esnan involucra den haci es- 
aki finalmente posible,” An- 
dersen a agrega. 


Posicion di Schiphol ta cambia di number 15 pa number 29 den lista di 
Miho Aeropuerto den Mundo 


(NLTimes) - E caos rela- 
ciona cu escasez di em- 
pleado 
na 
Aeropuerto 
Schiphol aña pasa y clara- 
mente esaki a laga un mal 
experiencia pa e pasahero- 
nan. E aeropuerto di Am- 
sterdam a baha 14 posi- 
cion den e lista di e top 100 
aeropuerto den mundo, 
bahando di su posicion 
number 15 na number 29 
e aña aki. 


Schiphol a gana e premio di 
miho aeropuerto den mun- 
do na aña 1999 y a keda den 
e tercer luga den aña 2004 y 
2013. E aña aki, Singapore 
Changi Airport a gana e pre- 
mio pa prome biaha desde 
aña 2020 y pa di 12 biaha 
desde cu Skytrax a cuminsa 
cu e lista aki. Hamad Interna- 
tional Airport na Qatar a keda 
den di dos luga. 
Charles de Gaulle Airport 
a keda den di 5 luga y tin e 


posicion mas halto den Eu- 
ropa. E aeropuerto di Paris a 
keda sigui pa Istanbul, Mu- 
nich, Zurich, Tokyo Narita 
y Madrid Barajas, creando e 
top 10. 


E categorisacion di e aero- 
puertonan aki ta basa riba 
voto di e mesun consumi- 
dornan of pasaheronan den 
e encuesta di satisfaccion di 
aeropuerto global mas grandi. 
“Nan ta ser traha como e base 
di calidad pa e industria mun- 
dial di aeropuerto, asesoran- 
do e servicio na e cliente y e 
facilidadnan den mas di 550 
aeropuerto,” Skytrax a splica. 

“Open House Day” ta atrae mas cu 66.000 
hende 


(NLTimes)—E 
“Open 
House Day” di broker 
NVM a atrae mas cu 
66.000 bishitantenan di- 
asabra. Esey ta mas cu e 
55.000 hende cu a partic- 
ipa den bishitamento di 
acomodacion na e ultimo 
edicion di e evento na oc- 
tober. Segun e agencia, 
esaki ta indica cu ainda 
tin un interes grandi den 
mudamento, aunke of ki- 
sas danki na e mercado di 
acomodacion cu ta calm- 
ando. 


Bishitantenan por a mira e 
casnan sin cualkier obliga- 
cion y sin un afspraak. Un to- 
talidad di casi 13.500 doño di 


hogar a habri porta di nan cas. 
Esey ta mas cu 20% compara 
cu e ultimo evento di Open 
House Day. E prijsnan di e 
casnan ta varia di 119.500 pa 
casi 3 miyon euro. 


E mercado di broker a calma 
den e ultimo seis lunanan pa 
via di un aumento skerpi den 
prijs di hipoteca. Esaki a wor- 
do balansa cu prijsnan mas 
abou di cas. Pronto NVM ta 
bay publica figuranan nobo 
di e mercado. E figuranan 
kwartaal recien di e organisa- 
cion—publica na januari—a 
mustra cu prijsnan di cas na 
Hulanda a cay cu un averahe 
di 6.4% den e ultimo kwartaal 
e ultimo aña compara cu un 


aña prome. Segun e organisa- 
cion, esaki ta e prome biaha 
den nuebe aña unda nan a 
experencia un reduccion aña 
tras aña. NVM a yama esaki 
un “tipping point.” 
“Suministro di acomodacion 
ta mas amplio, mas diverso 
y ta distribui bon den henter 
e pais. Esaki ta ofrece opor- 
tunidadnan pa bendedo y 
cumprado,” segun Chris van 
Zantwijk, ken ta miembro di 
e directiva na NVM y ken ta 
responsabel pa e organisacion 
di e evento Open House. E ta 
mira back na un evento “sat- 
isfactorio”, mirando e canti- 
dad di participantenan. 


Huurdonan na Den Haag 
por forsa propietario di 
cas pa haci nan cas mas 
sostenibel 


(NLTimes)—E municipio 
di Den Haag ta adopta 
medidanan nobo pa huur- 
donan di hogarnan priva 
pa haci’e mas facil pa nan 
por biba mas sostenibel. 
Te awo, ta dificil pa huur- 
donan aborda e asunto di 
isolacion, por ehempel, 
pasobra nan ta depende 
riba e decisionnan di e 
propietario. Den casonan 
teribel, huurdonan mester 
paga e costo halto di cori- 
ente, segun Omroep West 
a reporta. 


Cuminsando 
september 
di aña ki, e medidanan di e 
municipio lo tuma efecto pa 
huurdonan priva. Esaki ta 
danki na e propuesta di ini- 
ciativa di Partij voor de Di- 
eren, cual a wordo aproba pa 
un mayoria grandi di e par- 
tidonan politico den e Con- 
seho di e ciudad. 


Segun Robert Barker, lider 
di e partido, e meta ta pa “e 
municipio yuda huurdo cu 
pagonan,” el a conta Omroep 
West. Esey ta pasobra normal- 


mente, mayoria huurdo no 
tin otro opcion cu lanta caso 
contra e propietario si esaki 
no kier coopera den locual 
ta encera sostenibilidad. Pero 
pa mayoria, esaki nifica mas 
gastamento di placa, tempo y 
documentonan fastioso. 


Pero cuminsando e aña aki, 
e municipio di Den Haag ta 
tumando accion contra esaki 
y ta bay, por ehempel, cu- 
bri e costonan legal si huur- 
donan dicidi di lanta caso 
contra e propietario di cas si 
esaki nenga di haci nan hogar 
mas sostenibel. Segun e cor- 
ant, e municipio ta poniendo 
183.000 euro na banda pa e 
proposito aki. 


E stap aki ta diseña pa yuda 
hende sinti nan mes scucha 
ora nan ta promove pa mas 
acomodacion sostenibel, se- 
gun Partij voor de Dieren. 
“Esaki ta duna huurdonan 
mas poder y nos ta yuda nan 
pa ta mas sostenibel. Esaki ta 
bon pa e cartera, pero tambe 
pa e clima, Barker a conta 
Omroep West. 


Rey Willem-Alexander cu dies aña riba trono 


(NLTimes)—Rey Willem- 
Alexander ta bay celebra 
dies aña riba trono e luna 
aki, pero te ainda no a 
haya su posicion como rey 
laf. Den entrevistanan den 
pasado tocante e aniversa- 
rio di su coronacion, e rey 
a expresa cu e ta haya cu 
“tempo a bula” y cu su tra- 
bou ta “asina varia y dib- 
ertido.” 


Tambe e rey a describi e ul- 
timo decada como un perio- 
do cu “hopi puntonan halto, 
pero hopi puntonan abou 
tambe,” el a conta despues 
di su bishita recien na Slova- 
kia. “Si bo mira e ‘highlights’, 
ami ta pensa riba deporte, 
pero tambe 75 aña di lib- 
eracion y bishitanan bunita. 
Tambe tabatin e accident di 


vuelo MH17, coronavirus, y 
e fayecimento di mi ruman 
homber. Den e ultimo dies 
aña, nunca tabatin un mo- 
mento laf.” 


Segun e rey, su trabou nunca 
ta “un cansancio”, manera 
el a conta e programa hube- 
nil Timmyland. Tur dia ta 
diferente: “Tur dia bo ta cera 
conoci cu diferente hende, 
pero tur hende bo conoce tin 
diferente problema; tur dia 
bo ta mira cosnan fantastico 
sosode,” el a expresa. 


Durante su discurso di in- 
auguracion na e Nieuwe 
Kerk na Amsterdam dia 30 
di April 2013, e rey a bisa cu 
e kier “curasha hende pa uza 
e oportunidadnan cu nan tin 
den un manera activo, no ta 


importa con grandi e diver- 
sidad ta, con diferente nos fe 
y soñonan ta, of na unda nos 
a nace.” Rey Willem-Alexan- 
der, ken a tuma over e trono 
di su mama despues cu el a 
funciona como reina pa 33 
aña, a bisa cu ta importante 
pa crea conexion y promove 
kico ta uni e Hulandesnan, 
“ambos den temporadanan di 
hopi alegre y temporadanan 
di tristesa profundo.” 
E rey, ken tabatin 45 aña di 
edad na momento cu el a 
tuma e trono, tambe a clari- 
fica cu e kier duna su mesun 
interpretacion di monarkia. 
“Monarkia no ta statico,” el 
a bisa. “Pa adapta na circun- 
stancia cu ta cambiando ta 
parti di esaki, sin lubida cu 
monarkia tambe ta simbolisa 
continuidad y unidad.” 

El Salvador: Nayib Bukele a mustra su 
desacuerdo pa acusacion formal contra 
Donald Trump 


(NTN24) – Presidente di 
El Salvador, Nayib Bukele, 
a haci critica fuerte contra 
politica Mericano despues 
cu un hurado di New York 
a acusa formalmente e ex- 
presidente Donald Trump 
pa presuntamente realisa 
un pago na un actriz di 
cine adulto, di nomber 
conoci como Stormy Dan- 
iels, pa e no haci publico 
nan relacion. 


Di e tema aki, Bukele a pro- 
nuncia su mes riba Twitter. 
Prome a haci un compara- 
cion tocante e consecuencia 
cu esey lo por tin si e me- 
sun situacion ta cometi na El 
Salvador contra un lider di 
oposicion. 


“Boso imagina si esaki lo pasa 
cu un candidato presidencial 
di oposicion destaca akinan 
na El Salvador,” Bukele a 


skirbi, suponiendo cu e pro- 
ceso ta cataloga como un per- 
secucion politico. 


Bukele a cuestiona e politica 
exterior di Merca, bisando cu 
“ta dificil pa politica exterior 
di Merca usa argumentonan 
como democracia y elecci- 
onnan liber y husto, of purba 
di condena persecucion po- 
litico den otro paisnan, for di 
awor.” 


Segun e presidente Salvador- 
eño, Merca no por duna les 
tocante “democracia” pa otro 
paisnan ya cu ta considera cu 
Donald Trump ta sufri di un 
persecucion politico debi cu 
ta candidato presidencial pa 


eleccion di e pais ey na 2024. 


Segun rapportnan di e caso, 
cu ta registra na Corte Supe- 
rior di California, Trump a 
paga Daniels 130.000 dollar 
simannan prome cu eleccion 
di 2016, supuestamente pa 
evita haci publico un relacion 
extra-marital cu el a sostene 
cu e magnate añanan pasa. 


Stephanie Clifford, manera 
Daniels ta figura legalmente, 
“a cuminsa un relacion in- 
timo cu Trump na zomer di 
2006 na lago Tahoe y a con- 
tinua e relacion hasta 2007. 
E relacion aki a inclui entre 
otro cos, por lo menos un re- 
union cu Trump na un bun- 


galow di Beverly Hillshotel” 
segun e datonan di e deman- 
da a conta. 


Di acuerdo cu rapportnan 
di medionan local, e muhe a 
purba di conta detayenan di 
e relacion, pero na comien- 
so di 2016 e comentarionan 
degradante di Trump contra 
hende muhe, 


Clifford a purba conta su his- 
toria un biaha mas. Rason pa 
cual “Trump cu ayudo di su 
abogado Michael Cohen, a 
busca silencia Clifford agresi- 
vamente como parti di un in- 
tento pa evita di conta e ber- 
dad y di e forma aki yud’e den 
eleccion presidencial.” 


ONU ta bati alarma pa impacto di 
narcotrafico y crimen organisa na 
Latino America 


(Infobae) – Organisacion 
di Nacionnan Uni (ONU) 
a bati alarma tocante ex- 
pansion di narcotrafico y 
violencia produci pa cri- 
men organisa na Latino 
America. 


Oficina di Droga y Delito 
(UNODC) a aclaria cu esey 
tampoco ta e unico desa- 
fionan cu e region mester 
enfrenta. Tambe a enfoca 
riba problemanan grave cu ta 
creciendo como corupcion, 
trafico di arma, trata di per- 
sona y aumento preocupante 
di consumo di droga ilicito. 


Den marco di su prome bia- 
he pa Buenos Aires pa firma 
e prome proyecto conhunto 
contra droga entre ONU, 
Merca y Argentina, e rep- 
resentante di UNODC pa 
region Andino y Cono Sur, 
Candice Welsh a lidera un 
encuentro. 


E funcionario Canades a sos- 
tene cu structura di narcotraf- 
ico “ta hopi mas compleho” 
na e momentonan aki com- 
para cu epoca anterior: “Un 
Pablo Escobar tabatin control 
di henter e cadena di produc- 
cion hasta e benta final. Awor 


no, ta hopi mas complica cu 
esaki. Tin gruponan cu ta 
cultiva y ta procesa cocaina. 
Tambe tin transporte. Otro 
gruponan ta ocupa di distri- 
bucion.” 


Segun a detaya, “tin gru- 
ponan totalmente nacional y 
otronan cu tin un red region- 
al.” Tambe a adverti cu hopi 
biaha ta produci conflictonan 
di interes entre e organisa- 
cionnan criminal ey, loke ta 
causa hechonan di violencia. 
Pa e motibo aki, Welsch a 
remarca e necesidad di traha 
conhuntamente entre organ- 


ismonan internacional y pais- 
nan pa contene e hechonan 
di violencia. “Ta importante 
pa reforsa programanan cu 
nos tin den e region pa por 
preveni problemanan serio 
como esun cu tin na paisnan 
mas pa banda di nort.” 


El a aclaria cu cocaina “no ta 


e unico riesgo den region”, 
ya cu organisacionnan crimi- 
nal constantemente ta busca 
innova den produccion di 
droga sintetico nobo y sub- 
stancianan psicoactivo. Den 
esaki el a destaca cu te fin di 
2021, fentanilo na Merca ta- 
batin mas di 1.100 substancia 
nobo. 


Regimen di Nicaragua a prohibi procesion pa Semana Santa 


(Infobae) – Ni gobierno, 
ni polis, ni herarkia hal- 
to catolico a notifica di 
manera formal e suspen- 
sion di procesionnan na 
henter e pais pa Semana 
Santa, pero di manera 
separa y pa distinto move- 
mento, varios parokia di 
Nicaragua a informa na su 
congregacionnan cu e aña 
aki e actividadnan religio- 
so ta suspendi. 


Algun parokia ta indica cu 
pa “motibonan aheno” y den 
otro casonan ta splica cu a 
tuma e decision despues di e 
bishita di “autoridadnan poli- 
cial.” 


Diario La Prensa a confirma 
cu fuentenan eclesiastico cu 
“regimen di Daniel Ortega 
y Rosario Murillo a prohibi 
e procesionnan di caminda 
di cruz na henter e pais, un 


di e actividadnan religioso 
mas destaca durante Semana 
Santa.” 
“Despues di e misa di diaran- 
son di shinishi, autoridadnan 
(polis) a yega pa informa nan 


cu pa motibonan di seguridad 
no tabatin permiso pa haci e 
caminda di cruz,” un fuente 
religioso a bisa. 


Santuario 
Nacional 
de 
Popoyuapa, na departamento 
di Rivas, den un comunicado 
a anuncia cu e aña aki no por 
a realisa e procesion di ‘Jesus 
de Rescate’, cu tabata planea 
pa diabierna 31 di maart, pa 
motibonan aheno na nan bo- 
luntad. 


Aña pa aña, den e fechanan 
aki, e santuario di Popoyuapa 
ta ricibi miles di devoto di 
henter Nicaragua y di otro 
pais di Centro America, gen- 
eralmente, pa paga promesa 


of realisa turismo religioso. 
December di aña pasa, inves- 
tigado Nicaraguense, Martha 
Patricia Molina a documenta 
396 agresion di parti di e regi- 
men na iglesia Catolico for di 
april di 2018. E agresionnan 
registra ta bay for di deten- 
cion y expulsion di pastoor- 
nan te atakenan fisico y cam- 
paña di difamacion. 


Na 
e 
momentonan 
aki, 
obispo di Matagalpa, Ro- 
lando Alvarez ta permanece 
cera, condena pa 26 aña pa 
delito di “traicion pa e patria” 
y “propagacion di noticianan 
falso,” dos di e delitonan mas 
frecuente di e regimen pa 
cera opositornan. 

Puerto Rico: Departamento 
di Salud ta vigila di 
cerca otro subvariante di 
COVID-19 


(ElNuevoDia) – E posi- 
bilidad cu un subvariante 
nobo di COVID-19 ta 
yega Puerto Rico ta man- 
tene autoridadnan vigi- 
lante, net na momento cu 
Semana Santa ta yegando 
cerca, un di e epocanan 
cu mas biahero. Ta trata 
di XBB.1.16, segun doctor 
Melissa Marzan, oficial 
principal di epidemiolo- 
gia di Departamento di 
Salud, a informa. 


“Organisacion Mundial di 
Salud (WHO) ta vigilando,” 
e dokter a splica ariba e sub- 
variante di Omicron cu ya 
caba a keda identifica na 22 
pais, principalmente na India. 


Segun WHO, e subvariante 
aki a tuma control ariba di e 
otro subvariantenan cu tabata 
circula na India, convertien- 
do eynan den esun predomi- 
nante den ultimo luna, cu 
10.500 caso nobo cada siman. 
Di locual ta conoci te cu awo, 
e subvariante aki ta similar na 
XBB.1.5, esun di mas circu- 


lacion na Merca actualmente. 


“Ta parce cu e ta transmiti 
mas lihe,” Marzan a comenta, 
ken a recomenda e biahero- 
nan pa usa tapaboca, special- 
mente den espacionan cera. 


Segun e Centro pa Control y 
Prevencion di Enfermedad- 
nan (CDC na Ingles), e trans- 
mision di COVID-19 ta keda 
halto cu 30.85% na Merca, 
mientras cu na 21.57% di su 
hurisdiccionnan e transmis- 
ion ta modera cu 36.44% y 
abao cu 11.13%. 


Na Puerto Rico te cu diasa- 
bra e tasa di positividad tabata 
na 10.18%. Solamente tres 
pueblo, Culebra, Maricao y 
Rincon, ta un transmision 
abao. 
“Nos ta na alrededor di 300 
caso pa dia. E transmision co- 
munitario ta keda halto, pero 
e nivel di comunidad di CO- 
VID, cu ta e hospitalisacion, 
ta abao, bao di 100 pa dia, in- 
cluso e cantidad di mortonan 
ta abao,” Marzan a bisa. 


Venezuela: China no a presta chavismo 
placa desde 2016, segun analisis 


(ElNacional) – Gobierno 
di China no a presta mas 
placa na e chavismo desde 
aña 2016. Asina un rapport 
di e portal The Dialogue 
ta revela, den cual nan ta 
analisa e comementonan 
di e banconan Chines pa 
cu Latino America. 


E institucionnan financiero 
principal di desaroyo (IFD) 
di China ta e Banco di Desar- 
oyo di China (CBD) y China 
Export-Import Bank (Exim- 
bank). 
E dos banco aki a emiti 136 
miyon di dollar pa e region 
entre 2005 y 2022; e parti 
mas grandi tabata dirigi pa 
Argentina, Brasil, Ecuador y 
Venezuela. Nan a representa 
historicamente e parti mas 
grandi di prestamo total di 
China na e paisnan di Latino 
America y di Caribe, segun e 
datonan Chines. 


Segun e base di dato di 
prestamo na Latino America 
y Caribe, e ta produci con- 
huntamente pa e Dialogo 
Interamericano y e Centro di 
Politica di Desroyo Globral 
di e Universidad di Boston. 
Nan ta monitor tambe e fi- 
nanciamento di IED di Chi- 
na na e gobiernonan Latino 
Americano y empresanan di 


propiedad estatal. 


Venezuela ta representa e par- 
ti mas grandi (44%) di finan- 
ciamento total pa e desaroyo 
di China den e region desde 
2005. E tabata entre e prom- 
enan di e region cu a traha cu 
China pa ahusta e terminon- 
an di cierto prestamo. 
Sinembargo, IFD a stop di 
presta Venezuela placa desde 
2016, observando e deterioro 
di e condicionnan economico 
den e pais. 
Di otro banda, e aumento 


den e pretsamo di CDB y 
Eximbank e aña aki ta indica 
e interes continuo di parti di 
China den reestablece e la- 
sonan diplomatico na henter 
e region, frecuentemente pa 
apoyo pa e realisacion di in- 
frastructura y inversionnan 
social. 


A pesar di esaki, e cantidad to- 
tal di e prestamonan di IFD ta 
keda abao, specialmente den 
comparacion cu e prestamo- 
nan den e region prome cu 
2016. 

Camila Cabello ta celebra e forsa y buki di su wela 


(AP) - Camila Cabello ta 
duna credito na e hende 
muhenan fuerte den su 
bida pa su exito como un 
artista y como persona. 
Pues tabata natural cu e 
tabata presente pa celebra 
un logro mas den e bida di 


su wela; E publicacion di 
su buki. 


E buki publica den e idioma 
Spaño yama “Los Boleros 
que he vivido” ta un proyecto 
cu tabata un soño di decadas 
pa Cabello su wela, Mercedes 


Rodriguez. E cantante di e hit 
“Havana” a biaha siman pasa 
na Málaga, Spaña pa celebra 
y yuda promove Rodriguez 
su buki, cual ta conta e storia 
di un muhe cu ta separa di su 
casa despues di varios aña di 
casa. 


E storia den su 329 pagina ta 
conta e muhe su esfuersonan 
di reuni cu su yiu y su nieta- 
nan na Merca, un storia cu 
ta basa riba eventonan den 
e bida di Cabello su famia. 
“Na final di dia, mi a caba cu 
e buki hopi hopi lihe pa mo- 
tibo cu e ta e storia di mibida 
y te ainda mi tin bon memo- 
ria,” Rodriguez a comenta. 


Cu man di Rodriguez wanta, 
Cabello a expresa cu su “famia 
ta un parti asina grandi di ken 
mi ta, cu e ta un parti di ken 
mi ta como artista y un gran 
parti di mi musica,” Cabello 
a splica. Musica ta manera un 
personahe den e buki, cada 
capitulo ta nombra den hon- 
or di un bolero, e genero di 
musica di letranan romantico 
cu a origina na Cuba y cu a 
bira hopi popular durante e 
prome mita di e siglo 20 na 
Latinoamerica. 


Pa Rodriguez, musica ta es- 
encial: “E ta algo cu ningun 
ser humano por biba sin dje.” 
Tocante su nieta su exito, 
Rodriguez a bisa cu esaki ta 
“den su sanger, e tin potret cu 
2 aña y microfon den man y e 
radio sendi. Mi ta tende canta 
na un concierto por ehempel, 
y e ta yena mi persona cu feli- 
cidad. E ta algo cu mi no por 
splica,” el a expresa. 


Cabello tambe a expresa al- 
gun palabra bisando cu e ta 
sinti un conexion special cu 
e muhenan den su famia, 
un linea cu ta bay back te na 
Rodriguez su wela, ken Ro- 
driguez tabata yama Isabelita. 
“Mi ta sinti cu mi no lo ta 
ken mi ta awe si no tabata pa 
e hecho cu mi famia ta yen di 
muhenan fuerte. Tur hende 
muhe cu tin personalidadnan 
fuerte y cu a haci cosnan na 
nan manera,” el a expresa. 

Recientemente Enseñansa 
pa Empleo (EPE) a en- 
trega certificado na e cur- 
sistanan cu a logra pasa e 
curso ofreci di Basiskennis 
Boekhouden y di Ingles pa 
Principiante cu exito. 


Enseñansa pa Empleo a bin ta 
recapacita hopi hende desde 
1989 tempo cu e proyecto aki 
di Gobierno di Aruba a inicia 
cu e fin di yuda nos hende- 
nan cu a perde trabou den 
tempo di cierre di LAGO, pa 
por eherce un otro funcion y 
haya un otro trabou. 


Desde e tempo ey, hopi hen- 
de cu tabatin e interes di por 
sigui crece den e mercado 
laboral, a bin ta haci uzo di 
servicionan di EPE mediante 
e diferente cursonan cu EPE 
ta duna. Nos sa di casonan 
exitoso unda cu personanan 
cu a cuminsa den limpiesa y 
mantenemento, a logra bira 
telefonista y cu mas recapaci- 
tacion di EPE, awor tin añan- 
an ta trahando como asistente 
administrativo. E secreto ta 
pa keda studia pa amplia bo 
conocemento pa por sigui 
crece laboralmente. 


EPE ta un instancia di Gobi- 
erno reconoci pa su conoce- 
mento y integridad di curso- 
nan practico ofreci na pueblo 
di Aruba, na un costo social 
alcansabel pa mas hopi hende 
posibel. 


Recientemente e cursistanan 
cu a pasa e curso di Basis- 
kennis Boekhouden -BKB- 
nivel 1 y 2 cu exito, a ricibi 
un bunita ceremonia di e 
instructor Sra. Shareen de 
Cuba cu pa añanan caba ta 
e instructor di BKB 1 & 2. 
Awo, riba peticion popular, 


instructor de Cuba lo ta ofre- 
ciendo e proximo nivel cu ta 
BKB nivel 3. 


Basiskennis Boekhouden ta 
un curso cu ta siña bo con pa 
maneha administracion di un 
empresa, duna bo mas cono- 
cemento di accounting como 
tambe di maneho financiero 
diario. 


Instructor de Cuba, con- 
huntamente cu EPE, a haci 
un yamada na tur e alumno 
di BKB 2 ultimo y tambe es- 
unnan cu den pasado a pasa 
e curso aki cu exito, pa sigui 
amplia su conocemento cu 
BKB 3 pa propio reconoci- 
mento na e empresa unda ta 
labora. 


Otro grupo cu a pasa curso 
cu exito, tabata pa Ingles pa 
Principiante. E instructor ta 
Sra. Eslyne Filiciana kende 
por cierto tambe ta encarga 
pa duna e 


hobennan di Formacion So- 
cial -SVT- curso di Ingles. 
Den e mercado laboral di 
Aruba ta hopi importante pa 
tin conocemento di e idioma 


aki tambe. Otro idiomanan 
cu EPE ta ofrece ta Hulandes 
y nos propio Papiamento. 


Sra. Filiciana pa añanan largo 
ta encarga cu e curso di Ingles 
na EPE y e biaha aki tambe 
cu hopi entusiasmo y orguyo 
a entrega na e cursistanan e 
certificado cu nan a studia y 
traha duro p’e. E instructor a 
transmiti su conseho na tur, 
pa continua semper cu capac- 
itacion personal y a invita nan 
pa inscribi pa e proximo nivel 
di Ingles. 


Minister Glenbert Croes ta 
felicita tur cursista cu nan 
logro y tambe e team com- 
pleto di EPE pa nan dedi- 
cacion pa recapacitacion di 
nos hendenan cu ta desea un 
miho porvenir laboral pa nan 
mes. 


Cursonan nobo ta cuminsa 
dia 17 di April proximo. In- 
scripcion ta habri via website: 
www.epearuba.com y tambe 
por pasa na oficina ubica na 
Engelandstraat 33, na unda ta 
duna asistencia personal cu 
registracion. 


Riba invitacion di Stichting Monumenten Fonds Aruba 
(SMFA), studiantenan di EPI sector Ciencia y Tecno- 
logia a bishita Algemene Rekenkamer Aruba (ARA) 
riba dianan 22 y 23 di maart ultimo. E studiantenan di 
opleiding Bouwkunde a haya un splicacion detaya to- 
cante e trabounan di renobacion y e sistema di traha 
cu calki, cual a tuma luga na e edificio di ARA situa na 
Wilhelminastraat 6. Banda di e splicacion di e sistema 
nobo aki, tabata tin tambe un sesion practico pa asina 
siña con ta traha cu e calki. 


A duna un rondleiding paden di e edificio pa asina por haya 
un bista completo di e edificio cu ta data di aña 1887-1888. E 
ta e prome edificio publico y cu a fungi como scol basico. E 
studiantenan di EPI a mustra hopi interes den e renobacion 
y tecnica di calki, y a haci hopi pregunta tocante mantencion 
y conservacion di un monumento clase A y su uzo como ofi- 
cina pa Rekenkamer. 


Algemene Rekenkamer, hunto cu Stichting Monumenten 
Fonds Aruba, semper ta dispuesto pa contribui na informa- 
cion educativo, na bienestar di nos studiantenan y comunidad 
en general. 


Studiantenan di EPI sector 
Ciencia y Tecnologia a bishita 
Algemene Rekenkamer Aruba 


Enseñansa pa Empleo educando y fortificando 
conocemento pa desaroyo laboral y progreso 
personal 


riba caya 
a14 


Dialuna 3 aPRil 2023 


KPA y Cruz Cora brindando seguridad hunto 


Na cas di Cruz Cora Aru- 
ba a haci entrega di cer- 
tificado na 26 Polis cu a 
pasa un curso intensivo di 
di First Aid, CPR, AED y 
Water Rescue. Den Pres- 
encia di Sr. Silvio de Mey, 
Hoofd Inspecteur di Polis 
y Sra. Marla Dominguez, 
coordinador di Opleiding 
en Training di Cruz Cora 
Aruba a haci entrega di e 
certificadonan na agente 
Policial. 


Diferente departamento di 
Polis cuta traha band’i lama 
conhuntamente cu Polis di 
Bario di diferente districto a 
participa den e curso aki. 


Tabata despues di e tempo- 
rada di Covid cu hopi a cam- 
bia, espacio band’i lama a bira 
chikito mas hotel a bin acerca 
y hopi mas hende a cuminsa 
campa. No tabata tin espacio 
suficiente pa Cruz Cora Aru- 


ba. E aña aki conhuntamente 
cu Cuerpo Policial Aruba a 
sinta hunto como partners 
den seguridad y a yega na 
miho palabracion cu otro pa 
e temporada di campamento 
y Semana Santa. 


Polis y Cruz Cora Aruba lo 
bay traha hunto den e tem- 


porada aki. Polis cu control y 
pa mantene e orden publico 
y Cruz Cora pa seguridad y 
prome auxilio. Esaki nifica cu 
lo tin 3 post di Polis cu Cruz 
Cora Aruba hunto. 
Na Noord, Oranjestad y San 
Nicolas e postnan lo wordo 
ubica. Den cada Post di Polis 
lo tin tambe dos pa tres per- 


sonal di Cruz Cora conhunt- 
amente cu “Life Guards”. 
Esaki nifica si tin cualkier 
emergencia riba lama, cant’i 
oriya y riba tera lo tin tanto 


personal di Cruz Cora y awor 
di Polis pa brinda e prome 
auxilio certifica. 


E colaboracion entre Cruz 
Cora Aruba y Cuerpo Poli- 
cial Aruba ta di gran balor 
agrega cu por brinda e miho 
servicio na nos campadornan 
durante e temporada aki. Mas 
visibel, un post amplio cu un 
ciudadano por haya servicio 
policial of di emergencia bou 
di un solo dak. Esaki ta pa 
prome biaha cu lo tin un Post 
di emergencia na unda dos 
departamento lo traha hunto 
cu otro. Cuerpo Policial Aru- 
ba ta sumamente contento di 
por tin un tremendo laso di 
cooperacion cu Cruz Cora 
Aruba na bienestar di pais 
Aruba. 


Prome minister Evelyn Wever-Croes 
Conseho di Minister di Reino a 
trata strategia di seguridad pa 
reino completo 


Nos seguridad no ta algo cu ta bin di su mes. E ta 
rekeri atencion continuo pa percura cu nos ta sigur 
y cu nos ta sigui sigur. Seguridad den un pais ta hopi 
importante pasobra sin seguridad, nos no por biba 
liber. E strategia di seguridad pa Reino Hulandes ta 
encera locual cu lo haci durante e proximo 6 añanan 
(2023-2029) na bienestar di seguridad nacional. 


Manera cu por tuma nota mundialmente tin cantidad 
di menasa contra di seguridad, den diferente area. Tin 
tension geopolitico y menasa militar door di entre otro e 
guera na Orina. 
Tin diferente sorto di actividad criminal, pero tambe e 
pandemia y clima y desasternan natural por conduci na 
disrupcion di sociedad. E strategia di seguridad menciona 
“Veiligheidsstrategie” ta duna direccion na loke Reino ta 
haci riba e tema di seguridad nacional. 


Menasa contra seguridad no ta haci distincion di frontera, 
pues Reino Hulandes no ta immuun contra cambionan 
tumando luga rond mundo. Seguridad nacional ta 
sinonimo cu seguridad internacional y vice versa. Pues 
e ta sumamente importante cu ta pone enfasis riba 
seguridad nacional y internacional den e strategia di pa 
Reino completo y pa conecta esaki na otro. E strategia 
di seguridad ta combina e asina yama Geintegreerde 
Buitenland - en Veiligheidsstrategie (2018) y e Nationale 
Veiligheid Strategie (2019) hunto y ta contene plan di 
accion y maneho riba tocante diferente tema. 


Seguridad ta un tarea principal di gobierno, pero e ta 
rekeri ciudadanonan, companianan, organisacionnan 
y instancianan tambe, pa traha hunto y pa asina mitiga 
menasanan contra seguridad, cual ta locual cu e 
“Veiligheidsstrategie” di Reino ta contene tambe. 

Skirbi pa Ruthy “Lady Ruth” Vrieswijk-Bergen 
Sabiduria den nos alegria 


Shonnan tur, con bay? Den 
nos relato di e siman aki, 
nos lo purba “touch” un 
tiki di e bunita programa 
cultural na Fort Zoutman, 
e asina yama “Bon bini 
festival” cu ta un “must 
see and hear” pa nos tur- 
istanan. Pero nos mesun 
hendenan local tambe por 
goza hopi di e bon musica, 
baile, teatro y historia di 
nos isla. 


MC Leonardo Phillips ta 
hasi un tremendo bon trabao 
y ta comunica asina dushi cu 
e publico presente, principal- 
mente den e segmento di nos 
dushi idioma Papiamento. 
Turistanan ta sinja maske ta 
algun di e palabranan di mas 
bunita y dushi di nos lenga 
materno. E show ta wordo 
carga pa e.o. Tipico Ola Mu- 
sical cu nan tremendo can- 
tante Mario Alberto Kelly 
Jr., grupo di baile Pop Corn 
Dancers, e cantante Quincy 
Hasham cu ta pone turista 
lanta baila hunto cu ne den su 
dushi alegria, Caha di Orgel 
Istela y un tremendo Brass- 
band. Lady Ruth a bishita 
hopi di e Bon Bini Festival- 
nan aki algun tempo atras, 
y a nota un bunita cambio 


positivo mas o menos 2 of 
3 siman pasa, cu e historia 
di Aruba y e presentacion di 
e esclavo Virginia, relata pa 
Beach Lama y actua masha 
bon mes pa un juffrouw ho- 
ben den e show. Locual nos 
por a nota, bayendo atrobe un 
siman si un siman no , cu nan 
prijsnan a subi drasticamente 
y ta na dollars. Ta prijsnan di 
hotel y restaurantnan luhoso 
por bisa, y nos a ripara cu 
casi niun hende tawata cum- 
pra algo di bebe of come, ni 
turista, ni local. Segun Lady 
Ruth tawatatin un of ta dos 
local tambe presente. 


Nos , como local y pensho- 
nado por paga 8 of 9 florin pa 
un cup di binja, pero 7 dollar 
ta un crenchi di mas. Podise 
e persona encarga cu e bar 
tambe tin cu paga su huur- 
prijs halto ? 


Entrada pa turista ta 15 dollar 
pa persona awor, y pa local 15 
florin. Podise nan por baha e 
prijs na florin un crenchi pa e 
penshonadonan. Antes local- 
nan tur tawata paga 5 florin . 
Nos tambe ta comprende cu 
tur cos ta birando mas y mas 
caro cu prijsnan aumentan- 
do, pero di mas tampoco no 


ta bon. Nan no tin “over- 
headkosten” di airco of wait- 
ers , paso ta den aire liber, no 
ta den glas y no ta sinta na un 
mesa y ta un persona ta traha 
den e bar y cushina. Tuma 
esaki como un critica con- 
structivo. Nos a keda decep- 
ciona tambe recientemente 
den e direktiva di e mundo 
di baseball little league na e 
entierro di gran yiu di tera 
cu a duna y sirbi den baseball 
little league casi henter su 
bida, Sr. Elio Heronimo,awe 
dfm. Un atardi cu bunita to- 
camento di guitara y canto di 
Max Hassell y hopi hende a 
bin tuma despedida di Elio. 
Un prima di Elio su casa a 
papia den nomber di Jeanette 
ariba e peticion di Jeanette. A 
spera cu e District Adminis- 
trator Sr. Donata lo a papia 
den nomber di Baseball Little 
league y gradici y menciona 
con bon y fantastico Elio Her- 
onimo tawata cu e muchan- 
an, ora di biaha y representa 
Aruba etc. pero net net nada. 
Jammer, nos no sa kiko por 
tawata e motibo cu Sr. Dona- 
ta no a hiba palabra, pasobra 
e tawatatey presente pa duna 
condolencia si. Podise no tin 
baseball na curason mas, si 
no tin curason pa su lidernan 
cu a destaca y traha pa anjas 
cu e muchanan, cu amor y 
pasion? Cansa? Unprofes- 
sional? E sa papia bon bon na 
television toch? No ta tur ora 
esnan den nan tristeza ta cor- 
da pa pidi si tin hende cu kier 
dirigi palabra, pero grandeza 
di algun miembro di grupo 
teatral Mascaruba cu si a 
aserca famia Heronimo pa a 
hiba algun palabra di curason, 


pasobra Elio tawata un gran 
actor di teatro tambe. Danki 
Dios tawatatin presente mas 
lidernan den baseball little 
league, cu a bin demostra nan 
ultimo respet na despedida di 
Elio Heronimo. 


Lidernan activo y inspira 
cu tambe ta trahando cu e 
muchanan pa anjas caba, cu 
nan amor y dedicacion pa 
baseball Little League. Pero ta 
sr. Donata tin of ta suppose 
di bisa algo, un ta sina? Esun 
cu ta papia na television? Of 


e ta esun cu por aserca un 
otro persona den e mundo 
di baseball little league pa 
bisa algo di curason. Jam- 
mer ! Considera esaki como 
un otro critica constructivo. 
Danki Dios cu Sra. Jeanette 
mes a pidi Max Hassell toca 
e hymno di Aruba, cu tur 
presente cantando, como un 
respet grandi pa su querido 
esposo Elio cu semper tawata 
prepara su mes bon bon ora 
di bay afor cu e muchanan pa 
cualkier wega y of campe- 
onato y percura pa semper tin 
e hymno di nos dushi Aruba 
hunto cune. 


Te aki nos relato di e siman 
aki, skirbi di curason pa tur cu 
ta gusta lesa cosnan positivo 
cu por inspira nos tur. Pabien 
na tur esnan cu tin algo di 
haci cu e programanan bunita 
den Fort Zoutman, nos Bon 
Bini Festival. Y un biaha mas, 
nos condolencia, consuelo y 
amor pa lieve mooie Jeanette 
Heronimo Lopez Henriquez 
, awor cu su kerido esposo 
Elio Heronimo mas serca di 
mente, alma y curason. Hopi 
forza beautiful friend ! Lieve 
mensen, “Stay safe y love you 
too!” 

Ambtenaarnan na Eindhoven no ta permiti haci uso di TikTok na 
trabao mas 
(NLTimes) - E munici- 
palidad di Eindhoven ta 
tumando pasonan drasti- 
co pa sigura privacidad di 
data na trabao. Pa motibo 
aki, ambtenaarnan di e 
municipalidad no ta per- 
miti haci uso di e plata- 
forma popular TikTok na 
trabao, segun Eindhoven 
Dagblad. 


Desde fin di november 2022, 
ambtenaarnan no tin ac- 
ceso na e aplicacion di video 
Chines na trabao ni tampoco 
nan por instala esaki riba ce- 
lularnan di trabao. 


En general, acceso na TikTok 
no solamente lo ta imposibel 
riba telefon di trabao, sino 
tambe lo ta imposibel riba 


tur dispositivo usa na trabao 
den futuro segun vocero di e 
municipalidad di Eindhoven. 
Acceso na e sitio web di Tik- 
Tok tambe a keda blokia. 


Segun e vocero di e munici- 
palidad, TikTok no ta “ex- 
plicitamente prohibi sinem- 
bargo ta haci imposibel pa 
tin acceso na e aplicacion au- 
tomaticamente,” Eindhoven 
Dagblad a reporta. Eventu- 
almente, e municipalidad di 
Eindhoven a kita nan cuenta 
riba TikTok. 


Sinembargo e medidanan aki 
protectivo di e municipali- 
dad no ta sin base. Esaki ta pa 
motibo cu e aplicacion, cual 
ta usa globalmente, ta e cen- 
tro di critica pa hopi tempo 


caba. Segun Omroep West, 
tin miedo dentro di varios 
cu informacion priva y sensi- 


tivo no ta sigur mas y lo ter- 
mina den man di e gobierno 
Chines, mirando cu ta acusa 


cu TikTok tin conexion cu e 
Gobierno di e pais. 


Detayenan di ingreso inclui den robo di dato masivo cu a afecta 
miyones di residente Hulandes 


(NLTimes) - Un robo di 
dato masivo cu a reporta 
na 
Hulanda 
anterior- 
mente awo ta inclui por lo 
menos algun informacion 
financiero. E leak awo ta 
inclui e data di ingreso di 
personanan cu te ainda 
ta acumulando pension 
cu PME Pension Fund 
ademas di nan nomber, 
genero, edad y number di 
telefon. 


E data di mas o menos 2 mi- 
yon residente Hulandes a 
keda horta den un crimen 
cibernetico ora cu partidonan 
di fuera aparentemente a usa 
un buraco den e siguridad y a 
logra haya acceso na e com- 
panianan usando programa di 
Nebu, segun e figuranan mas 
recien. 


Nebu su programa ta usa 
pa variosn investigador di e 


mercado na Hulanda. E com- 
pania te ainda no a duna co- 
mentario na e robo di dato 
aki ni tampoco su mayor 
Canades Enghouse Systems. 
Ya caba a otorga un demanda 
den e caso aki. 


PME ta representa emplead- 
onan den industria di metal 
y tecnologia. E organisacion 
ya caba a anuncia diahuebs cu 
nan posiblemente tabata un 


di e varios compania afecta 
pa e robo aki. Sinembargo 
e posibilidad cu a horta data 
financiero a keda reporta 
riba diabierna. Mas o menos 
170,000 empleado actual- 
mente ta acumulando pen- 
sion ainda na PME. Nan 
number di cuenta di banco, 
adres, persoonsnummer y 
email no a keda revela. 


Ademas di clientenan di 
PME, 
segun 
clientenan 
di NS cu a yena encuesta, 
780,000 record a keda horta. 
Otro 700,000 cliente di Vo- 
dafoneZiggo a haci mescos 
y di mesun manera 100,000 
hungador di golf cu a par- 
ticipa den un di e 29 asocia- 
cionnan deportivo relaciona 
cu Nederlandse Golffedera- 
tie. 27,000 mas tabata conecta 
cu RVO, cual ta forma parti 
di e Ministerio di Economia 
y Clima. 


E data di mas o menso 100,000 
pa 150,000 residente Huland- 
es posiblemente a keda horta 
di clientenan di USP, incluy- 
endo nomber, adres, email y 
number di telefon. E data di 
otro 350,000 otronan cu no 
ta basa na Hulanda tambe a 
keda horta. Apesar di esaki, 
USP tin plan di sigui traha cu 
Nebu pa awo. “No tin garan- 
tia cu esaki no lo pasa cu otro 
partido. Nos mester ta cau- 
teloso den realisa cu hacking 
ta parti di e trabao di dia. Nos 
tin mas di 20 aña ta usa Nebu 
y esaki ta e prome biaha cu 
nos a encontra problma,” 
Jan-Paul Strop, president di 


USP a comenta. 


Sinembargo CEO di Blauw, 
un di e companianan afecta, 
ta disgusta cu Nebu a provee 
tiki informacion segun el a 
expresa. Blauw lo pone un 
demanda den contra di Nebu 
pa ricibi mas informacion to- 
cante e leak. Blauw kier sa ex- 
actmaente ki data personal a 
keda horta y con esaki a tuma 
luga. Si e proveedor provee 
claridad prome cu diamars, 
Blauw lo retira e demanda. 


Dutch Data Protection Au- 
thority no a descarta e posibi- 
lidad cu mas compania y or- 
ganisacion lo reporta cu data 
di cliente a bira publico como 
resultado di e robo aki. “E ta 
cla cu esaki tin nos atnecion, 
nos ta purbando di haya un 
bista mas cla di e leak,” voc- 
ero di e asociacion a splica. 


Segun D66, negoshinan y 
tambe gobierno ta colecta de- 
masiado data di personanan 
cu e riesgo cu esaki lo keda 
horta. 
Dekker-Abdulaziz 
kier pa companianan y go- 
biernonan sigui un “dieta di 
data” y pa data keda wanta 
pa un periodo mas chikito di 
tempo. Tambe e ta kere cu 
demasiado empleado dentro 
di un organisacion tin acceso 
na data personal. E siman 
aki, e parlamentario a entrega 
un mocion unda cu ta haci 
e peticion pa ambtenaarnan 
ricibi acceso na data personal 
solamente si por demostra cu 
esaki ta necesario pa haci nan 
trabao. 

Feyenoord ta aumenta bentaha na ocho 
punto cu victoria den derby 
Ajax ta cay atras 


(DutchNews.nl) – Fey- 
enoord a tuma un stap im- 
portante na caminda pa 
nan prome titulo den liga 
desde 2017 cu un victoria 
3-1 riba nan rivalnan di ci- 
udad, Sparta, mientras Go 
Ahead Eagles a baha Ajax 
back na Tera. 


Un ‘smash-and-grab di Igor 
Paixao na un skina a duna 
Feyenoord e bentaha den 
minuut 12 prome cu e an- 
fitrionnan a dal back cu un 
pase exkisito di Mica Pinto 
di Luxembourg. Sparta taba- 
tin un oportunidad di oro pa 
tuma e bentaha pa mita tempo 


na momento cu Mats Wieffer 
a ser penalisa pa un handball 
den e area, pero e tiro di Vito 
van Crooij a keda abruma pa 
Timon Wellenreuter. 


Feyenoord a aumenta e pre- 
sion den segundo mita y a 
keda recompensa na mo- 
mento cu Santiago Gimenez 
a completa e pase precies di 
Alireza Jahanbakhsh prome 
cu David Hancko a sigura e 
resultado cu un di tres gol 
den minuut 75. 


Ajax a faya di derota Go 
Ahead Eagles pa e di cuatro 
partido consecutivo den liga, 


empatando 0-0 na Deventer, 
despues cu e cabesazo di Mo- 
hamed Kudus den prome 
mita a keda considera un off- 
side despues di revision di 
VAR. 


E resultadonan ta nifica cu 
Feyenoord tin un bentaha di 
ocho punto cu siete partido 
pa hunga y un run-in fabo- 
rable. 
Ajax ainda mester bishita 
PSV y Twente y enfrenta AZ 
na cas, mientras e oponente 
di rango mas halto faltando 
pa Feyenoord na Utrecht na 
di siete lugar. 


Medvedev ta derota Sinner 
den set consecutivo pa titulo 
di Miami Open 


(AP) — Daniil Medvedev 
a captura su di cuatro ti- 
tulo APT di e aña ayera, 
derotando Jannik Singer 
7-5, 6-3 pa e titulo singles 
masculino di Miami Open 
y pa move na 6-0 den en- 
frentamentonan den nan 
carera. 


Medvedev awo ta e hungador 
mas cayente den tour mascu- 
lino, ganando 24 di su ultimo 
25 partido despues di su tri- 
unfo den un ora y 34 minuut. 
Su unico perdida a bin con- 
tra e No. 1 na mundo, Car- 
los Alcaraz den e final siman 
pasa na Indian Wells. 


Sinner a keda sin magia, cu 
su victoria den tres ora riba 
diabierna nochi contra Al- 
caraz den semifinal – tempo 
cu e tabatin un cramp leve 
den segundo set – mustrando 
di a afecta e Italiano di 21 aña 


di edad. 


Un trainer di ATP a bishita 
Sinner na mita di e prome 
set ayera. Durante e cambio 
na 4-3, Sinner a ricibi un paki 
di puiro cu el a basha den un 
boter di awa pa bebe. “Mi a 
lanta awe mainta no na mi 
best – un tiki malo,” Sinner 
a bisa durante e ceremonia 
despues di e partido, recono- 
ciendo cu e publico tabata su 
tras. “Danki pa e sosten. Boso 
ta duna mi hopi energia. De- 
safortunadamente, mi no por 
a hunga mi best.” 


Mientras Medvedev a gana 
titulo e aña aki na Rotter- 
dam, Doha y Dubai, esaki ta 
e prome titulo di e Ruso riba 
tera Mericano desde e US 
Open na 2021, tempo cu el a 
descarila e campaña di Novak 
Djokovic pa un Grand Slam. 


Verstappen ta gana den un final salvahe di Grand Prix Australiano 


(AP) — Max Verstappen 
di Red Bull a tuma su 
prome victoria den Grand 
Prix Australiano den cir- 
cunstancianan 
remarca- 
ble despues di un careda 
caotico den Formula Uno 
cu drama for di luz berde 
te e bandera final. 


A pesar cu e prome triunfo 
di Red Bull na Melbourne 
desde 2011 tabata di spera, e 
drama cu a resulta den ultimo 
etapanan di e careda na Albert 
Park a hacie un victoria difi- 
cil. 


Siete-biaha campeon Lewis 
Hamilton a keda na di dos 
lugar, 
mientras 
Fernando 
Alonso di Aston Martin a 
tuma e di tres lugar riba e po- 
dium. 
Apenas 12 di e 20 cu a cum- 
insa e careda a cab’e, cu e 


Australiano, Oscar Piastri 
probechando di e desordo 
pa keda na di ocho lugar y 
tuma su prome puntonan di 
e campeonato pa McLaren. 


Verstappen tabata contento di 
bay cu e victoria, pero a cues- 
tiona e decision di e stewards 
pa emiti un bandera cora 
despues di un accidente du- 
rante e di 55 vuelta di e careda 


di 58 vuelta na lugar di lansa 
e auto di seguridad. E taba- 
tin un bentaha comodo na 
e momento ey pero despues 
mester a lucha pa mantene 
su posicion contra Hamil- 
ton despues cu a reanuda e 
careda. 


Hamilton tabata encanta cu 
e mehoracion cu Mercedes 
a mustra na Melbourne, cu 


a inclui un prestacion com- 
petitivo den clasificacion riba 
diasabra. 
Durante e reinicio riba di 
55 vuelta, Verstappen a logra 
mantene Hamilton su tras 
den e prome birada, resul- 
tando den un cambio den e 
orden final. Alonso, kende ta- 
bata reta Hamilton pa segun- 
do lugar durante mayor parti 
di e careda, a ricibi un golpi 


di Carlos Sainz di Ferrari den 
e prome skina despues di e 
restart. Sainz, kende su Fer- 
rari a mustra bon velocidad 
durante e careda, a ricibi un 
castigo di cinco seconde cu a 
lag’e na di 12 lugar. E piloto 
di Ferrari tabata molesto cu e 
decision, y Alonso despues a 
bisa cu e ta kere cu e castigo 
cu a duna su rival tabata de- 
masiado pisa. 

Secretario General di MEP: 
Na aña 2009, Mike Eman a priminti cu AVP lo elimina BBO 


Secretario 
General 
di 
MEP ta recorda pueblo e 
engañonan di AVP. Na aña 
2009 Mike Eman y AVP 
a core campaña y a gana 
eleccion cu nan promesa 
cu nan lo elimina BBO. 


Nos tur ta corda con AVP a 
crea e percepcion den pueb- 
lo cu BBO ta e monster cu 
a mata Aruba. Hasta a con- 
vence e ciudadanonan ino- 
cente pa graba spot na tele- 
vision cu momento bo habri 
cranchi di awa, BBO ta cum- 
insa core. Mientras realidad 
ta otro, pasobra no tin BBO 
riba awa. Asina leu Mike a 
bay pa manipula pueblo pa 
gana eleccion pa drenta gobi- 
erno. 


AVP a logra cu su engaño 
y manipulacion: 
September 2009 AVP a gana 
eleccion abrumador cu 12 
asiento momento cu a logra 
convence pueblo cu BBO ta 
un monster y AVP lo “elim- 


ina” BBO y asina tur prijs lo 
wordo reduci pa comunidad. 
Esaki a resulta di ta un men- 
tira flagrante. Henter mundo 
riba conseho di IMF tabata 
haci e “shift” di impuesto di- 
recto pa impuesto indirecto 
y asina tur, pero tur hende ta 
contribui den caha di gobi- 
erno na un manera husto. 


Mike Eman pa purba cumpli 
cu su engaño, a reduci e BBO 
di 3% pa 1.5%. Aruba mesora 


a cuminsa bay den “rood” y 
a cuminsa presta miyones. 
Mike Eman y AVP durante 
nan gobernacion no por a 
wanta e presion di nan en- 
gaño y a dicidi pa aumenta 
e BBO back. Na september 
2017, pueblo a fada di manip- 
ulacionnan di Mike Eman y 
AVP y a scop AVP malamente 
for di gobierno mandando un 
señal bon cla. 
E momento aki Mike Eman 
y AVP a laga e BBO na 3.5% 


y mas halto cu AVP a ricibi 
BBO na 2009 tabata 3%. 
Realidad “sunu” ta cu Mike 
Eman y AVP a manipula un 
pueblo usando strategia di 
diablo pa crea un percepcion 
robes. A gana eleccion cu nan 
campaña di elimina BBO, 
pero realidad ta lo contrario. 
Mike Eman a aumenta e 
BBO den su periodo. Prohibi 
pa lubida! 


AVP a masacra Aruba y a 
crea un Mega Debe: 
Den tur rapport di Banco 
Central por tuma nota con 
AVP a presta miyones den aña 
di bonansa y masacra Aruba 
financieramente creando e 
Mega Debe. Mike Eman a 
presta un total di 2200 mil 
miyon florin (2.2 biyon) du- 
rante aña 2010-2017 pa cera 
su presupuestonan durante 
8 aña. (lesa rapport Banco 
Central di Aruba y di Depar- 
tamento di Finanzas). 


Aruba ta pagando 260 miyon 


florin pa aña solamente na in- 
teres cual ta igual na 700 mil 
florin pa cada dia 365 dia pa 
aña. Pueblo ta kere esaki ta 
husto? Pueblo por compro- 
nde cuanto scol nos por a 
drecha y traha cu e placa aki, 
cuanto cancha deportivo y 
cuanto caretera di asfalt nos 
por a construi cu e placa aki? 
260 miyon solamente na in- 
teres riba placa cu Mike Eman 
y AVP a presta. Foei Mike y 
AVP. Esaki tabata e maneho di 
Mike Eman y AVP. Pero Mike 
Eman y AVP ta hopi conoci 
y popular pa nan maneho de- 
sastroso. 


Mike Eman a manda Aloe 
Balm, EMCO, Interbank y 
Canal 15 ATV failliet. Tur ta 
negoshi di famia Eman. Esey 
tabata su maneho. Final- 
mente el a desgracia finanzas 
di pais Aruba, creando un 
Mega Debe poniendo Aruba 
na rand di bancarota. AVP 
nunca pero nunca mas. Pro- 
hibi pa lubida! 


Minister Glenbert Croes (MEP): Den cuadro di e “Aruba Hydrogen Valley”: 
Minister di Energia a bishita e cadena hotelero Iberostar 


Durante su bishita na 
Spaña, Minister Glenbert 
Croes y su delegacion a 
reuni cu ehecutivonan di 
e cadena hotelero, Ibero- 
star. Manera ta conoci, 
Iberostar ta un di e mot- 
ornan turistico di e isla 
Spaño Mallorca. Hunto 
nan a transforma y desa- 
roya e isla den un ‘Green 
Hydrogen Island’. 


Mirando e vision di gobi- 
erno di Aruba pa transforma 
Aruba tambe den un "Green 
Hydrogen Island", Minis- 
ter Glenbert Croes a bishita 
e cadena aki, pa riba su mes 
experencia, con e infrastruc- 
tura di e isla aki a desaroya, 
cu a bira e prome isla cu ta 
funciona a base di energia 
limpi, cu ta hidrogeno. 


E delegacion di Aruba a wor- 


do ricibi pa Sra. Gloria Fluxà, 
cu ta e vice-presidente y di- 
rectora di sostenibilidad di e 
cadena hotelero aki. Durante 
nan bishita, e delegacion a 
ricibi un presentacion, riba e 
proceso di transformacion di 
nan hotelnan y riba e futuro 
di Iberostar na Aruba. 


Sra. Gloria Fluxà a expresa di 
ta hopi contento cu e bishita 
di Minister Croes na Iberos- 
tar, y su interes pa scucha di 
e proceso di transformacion 
pa energia limpi. Iberostar 
ta un compania familiar cu 
ta compromete pa ofrece 
servicionan di calidad y sos- 
tenibel. 
Sostenibilidad 
ta 
integra caba den e plannan 
strategico y ta wordo ehecuta 
den tur hotel di e cadena aki. 
Segun Sra. Fluxà, ta impor- 
tante pa e modelo turistico 
aki, ta un inspiracion pa e 
futuro generacion pa sigui 
cuida e medio ambiente. 
Tambe, ta di aprecia di mira 
con Aruba como isla turis- 
tico ta enfocando riba e tema 


di sostenibilidad ofreciendo 
asina un experiencia unico y 
diferente na su bishitantenan 


"Di prome momento cu nos 
a bishita Aruba, nos a namo- 
ra di e isla. Nos tabata con- 
venci y iluciona di por bin 
cu un proyecto riba Aruba, y 
awe nos ta contento cu esaki 


awor ta un realidad. E ta nos 
compromiso pa traha man 
den man cu e comunidad di 
Aruba, teniendo na cuenta e 
necesidad di e isla. Como in- 
vitado, nos lo purba na adap- 
ta lo mihor posibel pa asina 
por duna balor y aporta na e 
sector turistico." Sra Fluxà a 
expresa. 

Lider di partido Curpa, Eric Ras 
Aruba ta core firma e onderlinge regeling awor pa si bin un caida 
economico mundial por keda haya ayudo Hulandes? 


Dia 11 di maart 2023 Sili- 
con Valley Bank di Merca 
a crash y otro 3 banco mas 
a sigui. Tin bisa cu den 173 
pais rond mundo banco- 
nan a faya pa cumpli cu 
nan obligacion. E situa- 
cion mundial no a cambia. 


Dia pa dia e petrodollar su 
balor ta cay. Paisnan manera 
Brasil, Rusia, India, China 
y Sur Africa a funda e ban- 
co BRICS cu ta cumpli cu 
e standard di oro. Paisnan 
ta bandonando e dollar y ta 
afilia na BRICS. Zimbawe ta 
un pais Africano cu su dol- 
lar tabatin balor. Despues di 
a los for di e standard di oro 
a cuminsa print placa pa loco 
cu a resulta den un inflacion, 
pa despues e placa a perde su 
balor. 
Mesun cos ta pasando cu e 
dollar 
Mericano. 
Biyones 
di dollar Mericano a wordo 
manda pa Ucrania y mesun 
cos Union Europeo a haci. 
Mundialmente situacion ta 
birando pio. Tin bisa cu eco- 
nomia mundial lo desacelera 
cu 1.7% mundialmente den 
2023. 


Aki na Aruba nos por sinti cu 
costo di bida a aumenta con- 
siderablemente. Turismo ta 
bayendo bon, pero lastimam- 


ente cu gobierno no a bin cu 
ningun proyecto pa yuda car- 
ga nos economia. Aruba su 
situacion financiero ta hopi 
fragil. Locual ta wordo reco- 
menda ta pa spaar den oro y 
plata, pasobra cu caida di eco- 
nomia mundial nos florin lo 
devalua mescos cu e dollar. 


Nos por a lesa cu minister 
di Economia a duna Elmar 
NV un ultimatum te cu dia 
31 di maart pa 2023 pa 12or 
di merdia pa duna un con- 
testa riba bahamento di tarifa 
di electricidad. E minister di 
Economia a laga sa cu e prijs 
di electricidad ta un peso riba 
lomba di pueblo y ta sigui 
relata cu e concessievoor- 
waarden (condicion di con- 
cesión) a caduca for di dia 1 
di februari 2023 y no ta mira 
cu Elmar NV a baha e prijs 
riba electricidad. E minister a 
canta manera un guy chogo- 
go pa despues haya un carta 
for di e director di Elmar NV 
cu e no por reduci e tarifa di 
electricidad, pasobra lo pone 
Elmar NV den problema fi- 
nanciero. Nos por conclui cu 
e minister di Economia y e 
minister di Energia den e go- 
bierno aki no ta riba mesun 
linea. 


E minister di Economia ta 


papia di tin un bon relacion 
cu e minister cu ta encarga 
cu WEB NV, pero parce cu 
realidad ta otro. E carta di e 
director di Elmar NV ta laga e 
minister di Economia mustra 
malo y esaki ta demostra cu 
no tin unidad den gobierno. 
E minister di economia tabata 
mustra hopi rabia; nos ta kere 
cu el a eherce su poder den 
coalicion y a logra. Partido 
MEP a dobla y nos por a lesa 
cu lo bay evalua pa baha prijs 
di electricidad. AHATA a 
pidi pa habri buki y mustra e 
cuentanan anual di 2022. Go- 
bierno a sinti e rosea cayente? 
Kico tin di sconde? 
Nos ta kere cu e minister di 
Economia a bay tras di e pal- 
abra di e minister di Energia, 
pero el a dale e un dax den 
wowo. 


Su colega minister mien- 
tras tanto ta di biahe rond di 
mundo. E minister aki a bay 
Merca, despues el a bay Ec- 
uador pa asina logra un miho 
deal pa e heavy fuel oil, pero 
sin ningun resultado te dia di 
awe. Despues e minister aki ta 
bay Hulanda y ta bisa cu Go- 
bierno di Aruba ta bay firma 
un MoU cu Hydrogen Valley 
di Hulanda. Awor e minister 
di Energia ta na Spaña. A core 
cu directornan di WEB NV 


pa logra firma cu Eagle LNG 
cu supuestamente lo ta un 
tremendo proyecto pa Aruba. 
Pueblo di Aruba ta cansa di e 
minister di Energia aki cu ta 
papia bunita y hopi, pero sin 
haci nada. Hopi scuma pero 
nada di chuculati. 


Mientras pueblo ta sufri, 
gobierno ta biaha y ta fiesta. 
Tur siman tin biahamento. 
Si nos mira rond di nos, nos 
por mira cu nos isla ta bay- 


endo atras bao di e gobierno 
comunista aki. Ta papia hopi 
sin haci nada. Nos ta kere di 
berdad cu gobierno comu- 
nista aki ta cumpliendo cu e 
lema di WEF, esta pueblo lo 
no tin nada y pueblo lo ta fe- 
liz. Pueblo di Aruba laga nos 
sigui lucha y cu poder di Dios 
nos lo libra di e gobierno mas 
malo den historia di Aruba. 
E por tarda, pero nan dia lo 
yega. 


Minister Endy Croes (MEP) ta elabora riba diferente topico importante 
cu DEA 


Siman pasa dialuna, Min- 
ister di Enseñansa, Endy 
Croes a reuni cu directora 
di Departamento di Ense- 
ñansa Aruba Sra. Anne 
Marie Proveyer y direc- 
tora suplente Sra. Sheila 
Maduro. 


Semanalmente ta sinta hunto 
y ta trata diferente topico im- 
portante. Un di e topiconan 
cu a trata ta e “doorstroom- 
toets” cu a tuma luga dia 22 
y 23 di maart na Aruba pa 
tur e alumnonan di aña 6 
di scol basico. Alrededor di 
1500 alumno di diferente 
scol basico a realisa e evalu- 
acion (toets) aki, incluyendo 
alumnonan di EduCampus y 
“homeschooling”. 


Ademas di esaki, a dialoga 
tocante HIAS Aruba, cual ta 
un organisacion cu ta atende 


cu personanan indocumenta. 
Actualmente ta atendiendo 
un asunto unda cu hobennan 


cu gradua di scol secundario 
cu no tin un status legal, no 
por haya nan diploma. Pues, 


hunto ta buscando un forma 
pa soluciona e asunto aki. 


Fuera di esaki, a dialoga to- 
cante BSN nummer, cual ta 
un logro grandi pa Aruba. 


Finalmente, un topico im- 
portante cu a trata durante e 
encuentro ta e Doorlichting 
Rapport cu dia 31 di maart 
2023, manera a acorda cu 
Hulanda mester a tuma un 
decision tocante maneho di 
idioma (taalbeleid). Despues 
di esaki, ta informa Ministe- 
rie van Binnenlandse Zaken 
en Koninkrijksrelaties (BZK) 
y Tijdelijke Werkorganisatie 
(TWO) di Hulanda di e deci- 
sion final cu a tuma tocante 
maneho di idioma. 

Resultado Sorteo 
april 1 y 2, 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


7200 


www.lottoaruba.com 


Resultado : Sorteo 01 april 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7261 
750.000,- 


x Jackpot 
x Match 4+ 


Proximo Jackpot 


FP 


848 


x Jackpot 


Sorteo # 3872 
Sorteo # 


Sorteo # 1928 


1503 


3708 


Sorteo # 3872 


2885 


x Jackpot 


x match 4 
x afl. 12,00 


6941 


Sorteo # 3872 


Sorteo # 746 


x afl. 500,00 


x afl.15,00 
x afl 50.00 


Virgo 


Sorteo # 


x afl 8,00 


Mega Ball: 


Proximo Jackpot 


260.000,- 


x match 4 


x Match 4 
58.000,- 


Proximo Jackpot 


Sorteo # 


Sorteo # 


Afl. 360.000,- 




33 
Letter 
G 


0 
1 


22 


484 


0 
2 


149 


0 
0 
0 
0 
0 



7 



x Match 4 
59.000,- 


Proximo Jackpot 


Sorteo # 


Sorteo # 6078 


Sorteo # 


x afl 8,00 


Mega Ball: 


Proximo Jackpot 


260.000,- 


x match 4 


1571 


Sorteo # 5710 


Sorteo # 640 


x afl. 500,00 


x afl.15,00 
x afl 50.00 


Tauro 


FP 


008 


x Jackpot 


Sorteo # 7907 
Sorteo # 2376 


Sorteo # 1656 


1906 


5763 


Sorteo # 6951 


5064 


x Jackpot 


x match 4 
x afl. 12,00 


www.lottoaruba.com 


Resultado : Sorteo 01 april 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5099 
800.000,- 


x Jackpot 
x Match 4+ 


Proximo Jackpot 


X2 
04-14-20-24-29 


02-13-15-18-27 


1998 


Afl. 360.000,- 




Letter 


0 
0 
0 
0 


0 
7 


118 


0 
0 
0 
0 
0 



7 



x Match 4 
60.000,- 


Proximo Jackpot 


Sorteo # 


Sorteo # 6079 


Sorteo # 


x afl 8,00 


Mega Ball: 


Proximo Jackpot 


260.000,- 


x match 4 


3070 


Sorteo # 3873 


Sorteo # 747 


x afl. 500,00 


x afl.15,00 
x afl 50.00 


Piscis 


X2 


124 


x Jackpot 


Sorteo # 3873 
Sorteo # 


Sorteo # 1929 


3775 


9192 


Sorteo # 3873 


3875 


x Jackpot 


x match 4 
x afl. 12,00 


www.lottoaruba.com 


Resultado : Sorteo 02 april 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


2203 
800.000,- 


x Jackpot 
x Match 4+ 


Proximo Jackpot 


X2 
07-09-14-24-30 


4501 


Afl. 360.000,- 


diario 
Korsou 
super4 
flamingo 


1552 
1156 
5235 
0312 
0173 
0931 
super5 
3678 
0240 
3266 
- 
3784 


diario 
Korsou 
super4 
flamingo 


1062 
3019 
7629 
2805 
9177 
0506 
super5 
8159 
6216 
8019 
54096 
3791 


diadomingo 


Biblioteca Nacional Aru- 
ba ta invita publico pa e 
charla ‘E derechonan di 
pashent’. Esaki ta tuma 
lugar ta tuma lugar dialu- 
na dia 3 di april di 5 or y 
mey pa 7or. Orador ta sr. 
Jayburtt J. Dijkhoff. Un y 
tur ta bon bini. Porta ta 
habri 17:15 PM. 


Abo sa kico ta bo derechonan 
como pashent? Mayoria per- 
sona no sa y hopi biaha e du- 
nadonan di cuido tampoco 
no a wordo informa kico tur 
e derechonan aki ta encera. 
Esaki ta hiba na un situacion 
peligroso. Pa e pashent, paso- 
bra si e no sa, ta mescos cu e 
no tin derecho. Pa e dunado 
di cuido, pasobra asina e no 
sa kico tur e mester cumpli 
cu ne. E situacion aki no por 
keda asina. 


Pa yuda pashentnan y e du- 
nadonan di cuido, Sr. Jayburtt 
J. Dijkhoff, PhD, a skirbi e 
prome buki den Reino Hu- 
landes riba e topico hopi im- 
portante aki. E buki ta skirbi 
specialmente pa e pueblo di 
Aruba. Ela wordo skirbi den 


un Papiamento cu ta facil pa 
compronde, cu hopi ehempel 
basa riba casonan di bida real. 
E ta e unico buki cu ta splica 
e derechonan general, y hopi 
derecho specifico cu bo no ta 
haya ningun otro caminda. 


E charla lo duna un bista 
general riba algun di e dere- 


chonan y lo subraya e her- 
mentnan cu tur pashent mes- 
ter sa, hopi prome cu e tin 
mester di cuido di salud. E 
charla aki lo toca e retonan di 
awendia pa tur pashent y pa e 
sector di salud, y e caminda 
cu nos mester tuma pa me- 
horacion. No solamente pa e 
derechonan di pashent, pero 


tambe pa e posicion di pash- 
ent y e calidad di cuido pa tur 
hende. E charla y e buki am- 
bos ta finalisa cu e yamada pa 
join e movimiento pa logra e 
cambio aki pa medio di syn- 
ergia y derechonan colectivo, 
cual ta un concepto unico 
den nos Reino. 


Pashentnan, dunadonan di 
cuido y tur persona cu ta in- 
teresa den e derechonan di 
pashent ta bon bini pa atende 
e charla aki. E lenguahe di e 
presentacion lo ta na Papia- 
mento. 
Orador 
JAYBURTT J. DIJKHOFF, 
PhD, ta autor y doctor den 
ley den e ramo di derecho di 
salud publico. E ta e experto 
riba e tereno di derecho riba 
calidad di cuido di salud na 
Aruba. Di hoben el a destaca 
den su trabou y a logra den 
apenas un decada pa traha 
den diferente funcion, mane- 
ra hurista, inspector, conseh- 
ero legal administrativo, y 
cabesante na Departamento 
di Salud Publico di Aruba. E 
ta fungi como mayordomo 


E derechonan di pashent 


den e proyecto di lanta e de- 
partamento nobo “Instituto 
di Calidad cuido den salud” 
(Kwaliteitsinstituut gezond- 
heidszorg). Actualmente e ta 
Presidente tambe di Funda- 
cion SIKI (Stichting Institu- 
ut voor Kennis en Innovatie), 
caminda den su tempo liber 
e ta duna diferente curso y 
charla gratis pa adulto mayor 
y tambe seminario pa e co- 
munidad di Aruba. Ademas 
e tin su programa semanal na 
TeleAruba titula Calidad di 
Cuido. 


Joy walk/ 
run riba Dia 
Mundial di 
Cruz Cora 


Cruz Cora Aruba ta in- 
vita henter comunidad 
pa join den dos dia di 
actividad fisico pariba 
di brug. Riba 8 di mei, 
Dia Mundial di Cruz 
Cora, lo tin un caminata 
di 5K/careda di 10K sa- 
liendo for di Compleho 
Deportivo Jara 5.30pm. 


E dresscode pa e dia aki ta 
e color cora, asina hunto 
por celebra Dia Mundial 
di Cruz Cora. 


Dia 9 di mei, lo dedica e 
caminata na nos muchan- 
an, y ta pidi pa tur hende 
bisti algo di mucha. Aki lo 
Sali 5.30pm for di branch 
na Lagoweg 36 y lo caba 
tambe eynan cu un activi- 
dad. 
Ta invita tur grupo di de- 
porte, tur famia y amis- 
tadnan pa join riba e dos 
dianan aki. Por inscribi 
na Lagoweg 36 y tambe 
na Pedro Gallegostraat 14, 
branch na Dakota. Pa mas 
informacion por yama tel. 
588-4004 


Riba 
potret: 
Minerva 
Huizinga 
(Coordinador 
San Nicolas Branch, Kev- 
in Maduro (prome regis- 
tracion pa Joy Walk/Run), 
Nikol Parra (voluntario) 


SERVICIO A21 

TA BUSCA 


aBESO 
Roofing & Contractors 
Ta Busca 
Dakbedekkers 
Por yama na 
593 6720 of 593 9536 


________________________________216379 


San Nicolas 
Oranjestad 


Dokter na warda 


Botica na warda 


Oranjestad: 
Oduber 
Tel. 582 1780 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BUSCA 
Professional Signs & Metal 
mester specialista cu experticia 
cu por traha cu letternan y 
structura di aluminium form 
welding (sign maker y sign 
paint) elabora tambe letter in 
plexiglass 
Tel. 587 0442 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 


laba muebles 


laba tapijt 


laba sienta di auto 


laba vloer 
Tel. 593 9464 
________________________ 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 
Se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un camber cu tur cos inclui na 
Brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
Caha di Orgel. 
Tin 3 cylinder nOBO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama Mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 
Mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


TA BENDE 
Hooi a yega (yerba pa bestia) 
Matividiri 60 
594 1317 
Afl.55 pa 74 LB 
Tel. 594 1317 
________________________ 

“Señor ta mi wardador, mi no tin falta di nada. 
Den kunuku di yerba berde E ta ponemi sosega. 
E ta hibami na awa trankil, pa mi bolbe haña forsa” 


Cu inmenso tristesa y dolor na nos curason, pero 
conforme cu boluntad di Dios, nos ta anuncia fayec- 
imento inespera di mi esposo, tata y ruman stima: 


Eric Anthony van der Biezen 
* 28-7-1962 - † 28-3-2023 


Na nomber di su: 
Esposa stima: 
Sica van der Biezen-Simileer 
Yiunan stima: 
Eldrick “Ekkie” van der Biezen y Leeanne Kelly 
Erishka “Ishka” van der Biezen y André Koolman 


Mayornan: †Eugenio “Efi” y †Estelita “Chichi” van der 
Biezen-Donata 
Suegro y suegra: 
†Pablo “Shon pa” y †Francisca “Kita” Simileer-Ruiz 


Rumannan: 


Albino y Helena van der Biezen- Semeleer 
Diana van der Biezen 
Thomas Van der Biezen 
Elmira y †Hans Schlikker-van der Biezen 
Olivia van der Biezen 
Vilma y Rudy Villarreal-van der Biezen 
Haime y Cecilia van der Biezen-Semeleer 
Silvia y †Daniel van Heyningen-van der Biezen 
Eugene y Violeta van der Biezen-Kock 


Sobrino(a)nan y nan respectivo famia: Milouschka, 
Anouska, Bianca, Aímee, Jairo, Sibelly, Akili, Eugeen, 
Aäron, Melania, Aurelio, Melissa, Arnold, Sorayda, Ray- 
mund, Vianney, Randy, Ginho, Xavier, Rugino, Anita, 
Omaira, Francis y Tanisha. 


Sua y cuñanan: 
Bibi y Toos Simileer-Zondag 
Maria y †Nicolaas Everon-Simileer 
†Nora Simileer 
Jani y Julieta Simileer-Dania 
Edwin y Maria Simileer-Orman 
Frido y Maria Simileer-Jacobs 
Thomas y Elcira Simileer-Hernandez Rodriquez 
Rufino Simileer 
Pablo y Harma Simileer-Doedens 
Jovito Simileer 
Hose Simileer 
Gemma y Frans Figaroa-Simileer 
Rudi y Blanca Simileer-Espitia 


Omo y tanta, primo y primanan, Ihanan, amigo- y cono- 
cirnan, bisiñanan, coleganan di S.V.O.A/ Colegio Aruba- 
no, miembro nan di Thrill Walkers y Get fit. 


Famia: van der Biezen, Simileer, Donata, Ruiz, Semeleer, 
Schlikker, van Heyningen, Villarreal, Kock, Rooze, Plaat 
y demas famia. 


Ta invita pa asisti na e anochi di condolencia cual lo tuma 
lugar dialuna 3 di april 2023, di 7or pm pa 9or pm na Au- 
rora Funeral Home. 
Acto di entiero lo tuma lugar diamars 4 di april 2023, di 
2or pm pa 4or pm na Parokia Santa Filomena, despues lo 
sali pa Santana catolico Pastoor Kraanwinkel na Paradera. 


Na lugar di flor of krans un donacion pa “Aruba Heart 
Foundation” lo ta altamente aprecia. Lo tin un box dis- 
ponibel pa e bunita gesto aki. 
Nos ta lamenta cu despues di entiero nos no por ricibi 
bishita di condolencia na cas. 


Caminda Dios ta, ey mi ke biba. 
Señor ta mi lus y salbacion, 
di ken lo mi tin miedo? 
Señor ta fortalesa di mi bida 
pa ken lo mi tembla? 
Salmo 27 


Cu dolor na nos curason, nos ta participa 
fayecimento di nos ser stima: 


Sra. vda. Iginia R. van der 
Weide-de Windt 
Mihor conoci como “Ina” 
*27-07-1936 - †31-03-2023 


Acto di despedida lo tuma lugar na Aurora 
Funeral Home diaranson 5 di April 2023 di 2’or 
pa 4’or di atardi. 


Virgen Santisima di Guadalupe mustra nos cu 
bo ta nos Mama, defende nos den momento di 
tentashon consola nos tristesa nan y yuda nos 
den tur nos necesidadnan. 


Cu dolor na nos curason, nos ta participa 
fayecimento di nos ser stima: 


Sra. vda. Rosalinda F. 
Bernabela-Figaroa 
Cariñosamente yama “Linda” 
*04-09-1951 - †29-03-2023 


Acto di despedida lo wordo anuncia despues 


“Caminda di Cruz 
bibo” cancela p’e 
aña’ki 


Organizador di “Caminda di Cruz bibo” a 
convoca un rueda di prensa p’asina duna di 
conoce e motibo principal di con a dicidi di 
tuma e decision pa cancela esaki p’e aña’ki. 
“Caminda di Cruz bibo” a bira un evento na- 
cional cu ta pasa den diferente caya nan den 
Dakota y esaki a bira asina grandi “Tripad- 
viser”. 


Gina Nuboer, organizador y motor tras di “Ca- 
minda di Cruz bibo” a señala cu e no por carga 
mas e situacion financiero ya cu for di inicio di e 
proyecto aki Gina Nuboer a bin ta sostene finan- 
cieramente esaki. Tambe a señala cu t’e na final 
a keda purba pa esaki tuma luga, pero no tabata 
posibel den ningun forma y manera. 


A tene cuenta cu e tempo cu tabatin na momento 
di a bati diferente porta di cual e resultado no ta- 
bata uno positivo. 


Y si a caso den ‘pito’ a logra algo toch, mester 
tuma na cuenta y consideracion e logistica cu tin 
entre otro e permiso necesario pa subi caminda 
cu tin su costo y otro detaye nan organisatorio. 
Gina NieuwBoer ta sigui bisa: “Tin varios factor 
cu ta hunga un rol importante cu ta tuma tempo 
prome, durante y despues di ‘Caminda di Cruz 
Bibo’ di Dakota subi caminda. 


E factor tempo no ta yega mas, primeramente 
tabata e parti financiero cu no por cubri e gasto 
nan cu esaki ta trece cune, despues t’e tempo cu 
a sigui core cu ta haci cu tur cos no ta alcansabel 
mas. Danki na Dios p’e salud y forsa cu nos a logra 
haci esaki for di aña 2009, esaki tabata e prome 
“Caminda di Cruz Bibo” di Dakota y a organiza 
tambe pa dos (2) ocasion ‘Diadomingo di Rama 
Bibo’ di Dakota. 


Danki n’ami famia p’e respaldo total, na tur y cada 
un momento p’e añanan tras di lomba. Na tur in- 
tegrante cu ta participa dilanti y p’atras di cortina 
cu boluntad propio, na tur instancia, prensa, tur 
otro medio di comunicacion. Un danki special na 
Pastoor Szpila cu a kere den ‘Caminda di Cruz 
Bibo di Dakota’ y tuma’e brasa habri. Cu hopi ‘Fe’ 
lo rebiba ‘Caminda di Cruz Bibo’ den nos mente 
y curazon e aña’ki. 


N’e comunidad di Aruba completo danki, masha 
danki p’e apoyo incondicional di tur e aña cu a 
wak nos crece gradualmente te bira un evento. 
Nacional. Asina ta keda pendiente pa otro aña” 
tabata e palabra nan di parti di Gina Nuboer orga- 
nizador di “Caminda di Cruz bibo”. 

Al menos 26 fayecido despues di tornado na Merca 


(AP) — Tormentanan cu 
a ocasiona posiblemente 
decenas di tornado a mata 
al menos 26 persona den 
pueblonan chikito y ciu- 
dadnan grandi na Sur y 
Medio-occidente Merica- 
no, pasando door di capi- 
tal di Arkansas, rancando 
e dak di un lugar di con- 
cierto yen di hende na Illi- 
nois, y asombrando hende 
na e region diasabra pa 
motibo di e magnitud di e 
daño. 


Tornadonan confirma of so- 
specha na al menos ocho es- 
tado a destrui cas y negoshi, a 
kibra mata y a destrui barion- 
an na un area amplio di e pais. 
E fayecidonan ta inclui al me- 
nos nuebe den un condado 
di Tennessee, cuatro den e 
pueblo chikito di Wynne, Ar- 
kansas, tres na Sullivan, Indi- 
ana, y cuatro na Illinois. 


Tambe a reporta morto pa e 
tormentanan cu a yega dia- 
bierna drentando diasabra na 


Alabama y Mississippi, hunto 
cu un cerca di Little Rock, 
Arkansas, unda oficialnan di e 
ciudad a bisa cu mas di 2,600 
edificio tabata riba e ruta di e 
tornado. 


Recuperacion ya tabata na ca- 
minda, cu trahadornan usan- 
do zaag y bulldozer pa habri e 
area y trahadonan di utilities 
restaurando coriente. 


Nuebe persona a fayece na 
condado McNairy na Ten- 
nessee, oriente di Memphis, 
segun director di Agencia di 
Maneho di Emergencia di e 
estado, Patrick Sheehan. 


Na Memphis, vocero di polis 
Christopher Williams a bisa 
via e-mail diasabra laat cu ta- 
batin tres morto cu ta kere ta 
relaciona cu tempo: dos mu- 
cha y un adulto cu a fayece 
na momento cu un palo a cay 
riba un cas. 


Oficialnan na Tennessee a 
adverti cu ta spera e mesun 


condicionnan di tempo di 
diabierna nochi riba diamars. 


E sistema di tormenta tambe 
a trece cune candela forestal 
na e Southern plains, cu au- 
toridadnan na Oklahoma re- 


portando casi 100 di nan dia- 
bierna. 
Ta bisa cu al menos 32 per- 
sona a resulta herida, y mas di 
40 cas a keda destrui. 


E tormentanan tambe a causa 


condicionnan di tormenta di 
sneeuw den Upper Midwest. 
Un menasa di tornado y ha- 
gel tabata permanece la lugar 
pa Nort oriente, incluyendo 
parti di Pennsylvania y New 
York. 


Charles ta gana curason na Alemania 


(AP) — Rey Charless II a gana 
cantidad di curason durante su 
bishita di tres dia na Alemania, su 
prome biahe den exterior desde 
cu ascende na e trono despues di 
fayecimento di su mama, Eliza- 
beth II, aña pasa. 


E tour di Charles a mira un cantidad 
di cos pa prome biaha cu ta mustra 
e importancia cu ambos pais a pone 
riba esaki – na un momento den cual 
London y Berlin ta purbando di re- 
construi relacionnan afecta pa salida 
di Reino Uni for di Union Europeo. 


Presidente 
Aleman, 
Frank-Walter 
Steinmeier a tuma e stap sin prec- 
edente di ricibi Charles y Camilla, 
reina consorte, na e Brandenburg 
Gate cu honornan militar diaran- 
son. Un dia despues, Charles a bria 
e prome monarca pa dirigi su mes na 
e Bundestag, e parlamento Aleman, 
destacando e lasonan cercano entre 
ambos pais y e importancia di coop- 


eracion den futuro. 


Observadornan na Alemania y Reino 
Uni a bisa cu e biahe a manda un se- 
ñal fuerte tocante e fortalesa perdura- 
ble di relacionnan Britanico-Aleman. 


Jens Zimmermann, un legislador di 
Social Democratanan Aleman, a bisa 
cu Charles a manda “un mensahe cla” 
door di papia den parlamento parcial- 
mente den idioma Aleman. “E dis- 
curso na Bundestag tabata hopi bon 
ricibi,” Zimmermann a bisa AP. “E ta- 
bata hopi mas politico di loke bo por 
a spera. E tabata conecta – mi ta kere e 
tabata hopi bon.” 


Den e discurso, Charles a enfatisa 
cu London y Berlin a provee ayudo 
considerable na Ucrania den su es- 
fuersonan pa combati e invasion 
Ruso – elogio cu lo ta gratificante pa 
un gobierno Aleman mas custuma na 
critica di no haci suficiente pa yuda 
Kyiv. Zimmermann a bisa cu Charles 


gradiciendo pueblo Aleman pa ricibi 
asina hopi Ucraniano buscando shel- 
ter for di guera tambe por ser mira 
como critica indirecto di e politican- 
an recien anti-refugiado di gobierno 
Britanico. 


Otronan a bisa cu despues di diplo- 
macia a larga distancia di e pandemia, 
bishitanan presencial manera esun di 
Charles por yuda profundisa y renoba 
relacion entre lidernan. 


Charles originalmente a planea un 
bishita na Francia prome, pero protes- 
tanan anti-gobierno eynan a conduci 
ambos gobierno pa pospone e parti 
aki di su biahe. E itinerario nobo a 
pone enfoke riba Alemania, unda 
Charles tin raiz familiar y e realesa pa 
largo ta tema di gran interes. 


E fascinacion aki tabata bon visible 
entre publico Aleman durante apa- 
riencianan di Charles. A pesar di e 
clima friu y muha di spring, hende 
cu bon deseo a warda cu pasenshi pa 
cuminda Charles y Camilla na nan 
paradanan na Berlin y Hamburg, un 
ciudad cu ta mira su mes como te- 
niendo un conexion particularmente 
cercano cu Reino Uni pa motibo di 
su lasonan comercial y di nabegacion. 


Charles y Camilla tambe a pone flor 
na e restonan di iglesia di St. Niko- 
lai pa conmemora e mas di 30mil 
persona, mayoria civil Aleman, cu a 
ser mata den Operacion Gomorrah, 
e bombardeo Aliado di Hamburg na 
juli 1943. Un trip riba barco y un re- 
cepcion di despedida involucrando 
presentacion musical a completa e 
bishita di e rey riba diabierna. 

(AP) 
— 
Gobierno 
di 
prome minister Israeli, 
Benjamin 
Netanyahu, 
ayera a duna aprobacion 
preliminar pa e creacion 
di un guardia nacional 
supervisa pa un minister 
ultranacionalista cu un 
record largo di retorica y 
actonan anti-Arabe. 


Netanyahu a bay di acuerdo 
pa bay dilanti cu e forsa si- 
man pasa despues cu el a 
pospone un plan contencioso 
di gobierno pa reforma e hu- 
diciario como un manera pa 
stop minister di Seguridad 
Nacional, Itamar Ben-Gvir 
di sali for di e coalicion. 
Criticonan ta bisa cu e forsa 
nobo ta efectivamente un 
milicia personal pa Ben-Gvir, 
un ex-activista di ultradere- 
cha kende a keda condena 
varios biaha pa incitacion y 
sosten pa un grupo terorista 


Hudiu. Ben-Gvir ta bisa cu 
e forsa ta destina pa yena e 
bashi den areanan unda no 
tin suficiente polis, incluyen- 
do den comunidadnan Arabe 
plaga cu crimen, como tambe 
pa adresa violencia Arabe- 
Hudiu y otro asuntonan. 


Ta spera cu centenares ta bay 
registra inicialmente pa e for- 


sa y ta bay costa miyones di 
dollar. E deber y autoridad- 
nan preciso di e reclutanan 
no tabata cla. 


E idea pa un guardia nacional 
ya tabata den proceso, crea pa 
un gobierno anterior despues 
di e brote di violencia Arabe- 
Hudiu den ciudadnan mixto 
na mei 2021 durante un guera 


Israel ta avansa forsa di guardia nacional pa minister derechista 


cu Hamas. Pero e deseo di 
Ben-Gvir pa e cay bao di su 
comando na lugar di polis ta 
loke a genera critica. 


E forsa ta yega na un mo- 
mento di aumento di tension 


entre Israeli y Palestinonan 
den West Bank y oriente di 
Jerusalem, cu a conduci na 
un di e periodonan mas mor- 
tal den e teritorionan aki den 
varios aña. 


Polonia ta marcha pa 
defende Juan Pablo II contra 
acusacion di tapa abuso 


(AP) — Miles di Polaco a uni marchanan ayera pa 
defende e papa fayecido, St. Juan Pablo II, despues 
cu un documental di television a alega cu el a tapa 
abuso sexual di mucha involucrando clero na su Po- 
lonia nativo prome cu su eleccion como pontifice. 


E marchanan a tuma lugar na Warsaw y otro ciudadnan 
riba e di 18 aniversario di fayecimento di Juan Pablo. Esun 
di mas grandi na Warsaw tabata organisa pa un grupo anti- 
aborto cu e slogan “Bo a lanta nos, nos ta bay defende bo.” 


Participantenan a resa prome cu marcha tras di relicanan 
di Juan Pablo den e capital, lidera pa un papamobil cu 
Juan Pablo a usa durante su bishitanan na Polonia. Algun 
manifestante a carga potret di Juan Pablo. Ya cu e aniver- 
sario a cay riba diadomingo di Palma, nan tambe a carga 
algun rama, cual ta un tradicion Catolico Romano riba e 
diadomingo prome cu Pasco. 


E documental investigativo a keda transmiti luna pasa pa 
TVN, un noticiero independiente hopi biaha critico di e 
gobierno conservador Polaco. A coincidi cu e publicacion 
di un buki yama ‘Maxima Culpa’ di periodista Hulandes, 
Ekke Overbeek, alegando cu Juan Pablo II a yuda tapa ca- 
sonan di abuso di clero prome cu a bira papa. 


Hopi Catolico Polaco ta mira ambos investigacion como 
un atake riba e legado di un homber venera na Polonia 
como un di e figuranan mas grandi den historia di e na- 
cion, y tambe venera como un santo pa Catoliconan rond 
mundo danki na su canonisacion for di Vaticano despues 
di su morto na 2005. 


E asunto a tuma dimension politico na Polonia, partic- 
ularmente ya cu e pais ta programa pa un eleccion par- 
lamentario den herfst. Gobierno a yama e documental 
un atake riba identidad y idealnan di e nacion na man di 
oposicion politico. Esey ta un opinion cu ta resona den un 
pais unda un gran mayoria ainda ta considera Juan Pablo 
un autoridad moral, y e partido gobernante Ley y Hus- 
ticia a haya un aparente refuerso mientras su lidernan ta 
campaña. Varios oficial top a uni e marchanan, incluyendo 
minister di Defensa y e cabesante di corte constitucional, 
segun noticiero comercial, Polsat News. 


